Joan Majó Enginyer i exministre 22 d’abril de 2022 05:30\nAquest 2022 ha fet 200 anys de la creació de la Societat Econòmica Barcelonesa d’Amics del País, una iniciativa civil que ha tingut molta activitat durant aquests dos segles, acompanyant els canvis en la nostra societat i recolzant iniciatives transformadores. Entre altres, va promoure l’enderrocament de les muralles que impedien el creixement de Barcelona. La Societat ha volgut commemorar aquest aniversari amb un cicle d’actes de reflexió i de participació que s’estan celebrant al llarg d’aquest semestre, a través de la seva Tribuna Barcelona amb el tema general d'Enderrocar les noves muralles. No entro en el contingut de tots els actes, ja que es poden seguir o trobar als webs de TB, de la SEBAP, o de La Vanguardia; però vull aportar unes reflexions concretes que fa temps que jo m’he fet i que se m’han reforçat al llarg del cicle.\nObjectius, eines i obstacles\nPer aconseguir el progrés de les nostres societats i de tots els seus membres, hem de saber distingir clarament entre els tres tipus d’elements que podem qualificar amb cada una d’aquestes tres paraules, ja que davant de cada una d’elles hem de tenir actituds diferents. Hem de ser rotunds i persistents per apropar-nos als objectius, intel·ligents per perfeccionar i utilitzar bé les eines, i lluitadors per eliminar els obstacles, tal com vam fer amb les muralles que fa molts anys ens ofegaven...\nPodríem resumir en una sola frase el nostre objectiu: un nivell de benestar acceptable i sostenible per a la gran majoria de la humanitat\nCrec que ara, de forma molt general, podríem resumir en una sola frase el nostre objectiu: un nivell de benestar acceptable i sostenible per a la gran majoria de la humanitat. No cal aprofundir massa per veure en la pròpia frase unes contradiccions evidents que es poden resumir també en dues paraules: insostenibilitat i desigualtat. Les comento.\nEl mateix dia que teníem el quart dels debats del cicle, titulat L’accés al benestar, es va fer públic un nou informe extremadament preocupant del panel creat per la ONU amb mesures per tal d’evitar una “catàstrofe climàtica”. Jo el resumiria dient que el model de vida i de consum que estem utilitzant ara uns 3.000 milions de persones és totalment impossible d’estendre a una població de 7.000 o 8.000 sense provocar en el planeta una situació insostenible, per esgotament de recursos, per excés de residus i d’ emissions, i per canvis de clima. O canviem el model, o acceptem una gran desigualtat a nivell planetari, o aturem el creixement demogràfic, i fins i tot provoquem un decreixement.\nTant o més important que la insostenibilitat de tipus ecològic que acabo de descriure, pot ser la de tipus social provocada per la no acceptació de les grans desigualtats existents actualment. Els augments de mobilitat de persones i de productes (fruit de la revolució industrial), i de informacions i coneixements (derivats de la revolució digital i la globalització), han provocat un augment de la presa de consciència general d’aquestes desigualtats, i auguren problemes de conflictivitat i confrontacions importants, tant a nivell local com global.\nVull ressaltar que per a mi, no es tracta d’aconseguir que totes les persones siguem idèntiques en un sentit matemàtic, perquè no ho som, sinó de que hi hagi una real igualtat de drets i d’oportunitats, i que tothom tingui al seu abast les eines necessàries per construir el seu futur. Per altra banda, hem d’assegurar que tinguin capacitat per identificar i saber fer servir aquestes eines, i alhora la responsabilitat, o la obligatorietat si cal, de no utilitzar-les per a finalitats rebutjables.\nEl cicle i les meves conclusions\nAmb aquestes idees al cap hem organitzat un cicle de sis trobades i s’han identificat algunes noves muralles invisibles que impedeixen aconseguir els objectius. Hem parlat de l’accés al benestar, de l’accés al coneixement, d’un nou model econòmic sostenible, d’una nova industrialització, de solidaritat, i d’ètica empresarial. Vull concloure aquest article esquematitzant alguns convenciments personals i algunes preocupacions.\nNo es tracta d’aconseguir que totes les persones siguem idèntiques en un sentit matemàtic, perquè no ho som, sinó de que hi hagi una real igualtat de drets i d’oportunitats\nI les preocupacions: No hi ha prou consciència de que ens estem acostant a un punt a partir del que serà molt difícil evitar catàstrofes ecològiques importants. En molts llocs el creixement econòmic no està millorant la cohesió social sinó augmentant les desigualtats, i això porta a noves conflictivitats. La contradicció entre els interessos locals i els reptes globals fa molt difícil tenir els recursos necessaris per enfrontar-se a aquests darrers. Es troba a faltar més actuació per part dels ciutadans i dels governs per fer front a aquestes situacions. I, finalment, aquesta mancança és en gran part conseqüència de la desregulació de les darreres dècades que ha permès les grans concentracions de poder financer que estan passant per sobre dels poders polítics i desfigurant els règims democràtics.\nCal enderrocar algunes muralles...


UN JULIOL CARREGAT D’ACTIVITATS PER MARCEL TOMÀS & CASCAI TEATRE - ciatre\nUN JULIOL CARREGAT D’ACTIVITATS PER MARCEL TOMÀS & CASCAI TEATRE\nPàgina inicial/General/UN JULIOL CARREGAT D’ACTIVITATS PER MARCEL TOMÀS & CASCAI TEATRE\nMarcel Tomàs i la seva companyia, Cascai Teatre, tenen un juliol carregat de representacions i actes culturals. El seu espectacle El Comediant es podrà veure en aquestes dates, espais i horaris: el dia 1, als jardins Vicenç Pujol de Torelló (Barcelona), a les 21.30 h; el 2, al pati de la Torre d’en Gorgs de Barberà del Vallès (Barcelona), a les 22 h; i el 10, a la plaça Major de Gualta (Girona), a les 9.30 h.\nLa companyia també representarà Un Tal Shakespeare, durant el mes de juliol. El dia 3 oferirà l’espectacle al pati de la Torre d’en Gorgs de Barberà del Vallès (Barcelona), a les 22 h. El 17 i el 31 de juliol estarà en el Teatre Lara de Madrid, a les 18.30 h; i el dia 23, a les 22 h, en el parc de la Sardana de Caldes de Malavella (Girona).\nD’altra banda, Marcel Tomàs serà el mestre de cerimònies del Cabaret del Circ que tindrà lloc a la plaça del Castell, el 18 de juliol, a les 22:22 h, en el marc de la 26a Fira de Circ al Carrer de La Bisbal d’Empordà (Girona).\nPodeu veure els vídeos de l’espectacle Un tal Shakespeare, realitzats en el marc del projecte Territori Escènic de CIATRE, en aquest enllaços:\n– Entrevista i imatges sobre l’espectacle\n– Clip de l’espectacle\n– El secret professional de la companyia\nBy ciatre|2021-07-30T09:24:32+02:00juny 23rd, 2021|General|Comentaris tancats a UN JULIOL CARREGAT D’ACTIVITATS PER MARCEL TOMÀS & CASCAI TEATRE


El Servei de Joventut organitza un 'Nadal Jove' - Consell Comarcal Ripollès\nEl Servei de Joventut organitza un ‘Nadal Jove’\nPortada » Notícies » Noticies » El Servei de Joventut organitza un ‘Nadal Jove’\nEl Servei Comarcal de Joventut ha organitzat una sèrie d’activitats sota el nom de Nadal Jove. No et quedis hivernant. Tindran lloc del 27 al 30 de desembre, estan adreçades a joves d’entre 12 i 17 anys i consistiran en tardes d’activitats a Ribes de Freser i Camprodon, en un torneig de futbol sala interinstituts, una col·laboració amb el Ripijoc de Ripoll i una sortida a l’skating de Puigcerdà.\nCom ja es va fer amb les activitats que es van organitzar l’estiu passat a la vall del Freser sota el nom d’Estiu Jove, els tècnics de Joventut han recollit les peticions dels joves en el marc del PIDCES, el Punt d’Informació i Dinamització dels Centres d’Educació Secundària de la comarca. Aquestes són les activitats que s'han organitzat fruit d'aquestes peticions:\n. Tarda Jove a Ribes de Freser (27 de desembre, de 16 a 20h, al Teatre del Casal de Cultura) i Camprodon (dia i hora pendentS de confirmar): hi haurà karaoke, ping-pong, teck-deck, videojocs, etc.\n. Torneig de futbol sala interinstituts: hi participa un equip representant de cada institut en dues categories, la A (1r i 2n d’ESO) i la B (3r i 4t d’ESO). El torneig es farà els dies 28 i 29 de desembre al pavelló de Campdevànol.\n. Sortida a l’Skating de Puigcerdà el 30 de desembre. És l’única activitat que té un cost. És de 15 euros i inclou el transport en tren, el lloguer de material, l’accés a la pista de patinatge i l’assegurança.\n. Col·laboració amb el passatge del terror del Ripijoc de Ripoll. Els joves interessats s’encarregaran d’organitzar, preparar i dur a terme el passatge del terror, una de les activitats del parc infantil Ripijoc, que tindrà lloc els dies 28 i 29 de desembre.\nPer fer les inscripcions i tenir més informació cal adreçar-se als tècnics de Joventut de la comarca al Servei de Joventut Comarcal del Consell Comarcal del Ripollès (joventut@ripolles.cat o 972703211) o consultar la pàgina http://joventut.es.cat.


GRAMPS - Viquipèdia, l'enciclopèdia lliure\nEdició de les dades d'una persona\nEquip del Projecte Gramps\n4.2.6 (1 agost 2017; fa 9 mesos (2017-08-01)) [±]\nLinux, BSD, Solaris, i Windows\nProgramari de recerca genealògica\nThe Gramps Project\nGRAMPS, acrònim de l'anglès Genealogical Research and Analysis Management Programming System (Sistema de Programació de Gestió de la Recerca i Anàlisi Genealògiques) és un programari lliure de genealogia. És una part del projecte de GNOME. Originalment estava només disponible als sistemes operatius de la família UNIX, però des de la versió 2.2.0 també està disponible per a Windows.\nEl programari permet construir fi mantenir fàcilment un arbre genealògic. També proporciona totes les característiques comunes d'altres programes genealògics, així com l'entrada d'informació directament. És possible canviar i manipular qualsevol esdeveniment de la base de dades sencera (en qualsevol ordre o seqüència) per donar suport a la recerca, anàlisi i correlació, així per exemple identificant lligams possibles entre individus.\nEl programara va ser concebut amb el concepte que la majoria dels programes de genealogia estaven dissenyats per permetre a l'investigador entrar la informació relacionada amb un arbre genealògic particular. La majoria d'aquests programes permetien organitzar i desar la informació segons els criteris de GEDCOM. Normalment proporcionen recursos per a mostrar els avantpassats a la pantalla gràfica, amb diagrames, o informes. Les dades es poden ampliar amb imatges o altres mitjans. Molts proporcionen per a entrar les dades de persones o famílies sense cap parentiu amb el cognom principal que s'investiga. També es poden afegir altres formes diverses d'informació al programa genealògic el que permet diferents graus d'importar i exportar dades d'altres programes i publicar les dades contingudes als diversos informes.\nD'altra banda, GRAMPS, intenta proporcionar totes les característiques comunes d'aquests programes, però, més encara, proporcionar una característica addicional d'integració no tan comú. Es tracta de poder entrar informacions puntuals directament a GRAMPS i manipular esdeveniments a tota la base de dades sencera (en qualsevol ordre o seqüència) per ajudar l'usuari a fer la recerca, anàlisi i correlació amb la possibilitat d'omplir els buits de parentiu. És a dir, es tracta d'una eina que proporciona una forma d'entrar tota la recerca a un lloc i fer l'anàlisi i correlació que utilitza la velocitat, potència, i precisió de l'ordinador en comptes de llapis i una quantitat ingestionable de papers.\nGRAMPS està programat en Python i utilitza GraphViz per crear gràfics de parentiu.\nGRAMPS està disponible en les llengües següents: Català, txec, xinès (Simplificat), portuguès brasiler, esperanto, anglès, holandès, danès, finès, francès, alemany, hongarès, italià, noruec, eslovac, rus, romanès, polonès, espanyol i suec.\n11 de febrer de 2004 − GRAMPS 1.0.0 "Stable as a Tombstone": ús d'XML per desar la informació.\n5 de maig de 2005 − GRAMPS 2.0.0 "The Bright Side of Life": introducció del backend de la Berkeley DB.\n30 d'octubre de 2006 − GRAMPS 2.2.1 "One, two, five!": originalment, el GRAMPS només era disponible per a sistemes operatius Unix-like; amb aquesta versió el GRAMPS va esdevenir disponible per al Windows.\n24 de març de 2008 − GRAMPS 3.0.0 "It was just getting interesting": introduït el nou format de base de dades Family Tree i l'antic format .grdb queda obsolet.\n17 de maig de 2008 − GRAMPS 3.0.1 "Don't call me "Señor!": correcció d'errors i actualització de traduccions.\n27 de setembre − GRAMPS 3.0.2 "You look like a milkman": correcció d'errors i actualització de traduccions.\n20 d'octubre de 2008 − GRAMPS 3.0.3 "I have this terrible feeling of déjà vu": correcció d'errors.\n7 de desembre de 2008 − GRAMPS 3.0.4 "All the children sing": correcció d'errors. Suport de Python. Traducció al català.\n7 de març de 2009 − GRAMPS 3.1.0 "I am the director of a publishing company": noves característiques i correcció d'errors. La primera versió on la traducció al català és completa.\n15 de març de 2010 — GRAMPS 3.2.0 "I am your father"\n11 de juny de 2011 — GRAMPS 3.3.0 "Prelude to the next version", que inclou suport per cognoms heretats de pare i mare.\n18 de maig de 2012 — GRAMPS 3.3.2 "The Knights who say 'Ni'", inclou la calculadora de parentesc en català\n21 de maig de 2012 — GRAMPS 3.4.0 The "always look on the bright side of life" feature release\n↑ «Gramps 4.2.6 released» (en anglès). gramps-project, 01-08-2017. [Consulta: 17 setembre 2017].\n↑ SourceForge – gramps-announce: maig del 2005\n↑ SourceForge – gramps-announce: octubre del 2006\n↑ Arxiu de notícies - GRAMPS 3.0.0\n↑ SourceForge – gramps-announce: març del 2008\n↑ Arxiu de notícies - GRAMPS 3.0.1\n↑ Portal dels traductors de gramps-project.org del 7 de març del 2009.\n↑ Arxiu de notícies\n↑ Anunci sobre el suport de cognoms compostos a GRAMPS\n↑ Pàgina principal\n↑ Canvi de la versió 3.3.2\nA Wikimedia Commons hi ha contingut multimèdia relatiu a: GRAMPS\n(anglès) Pàgina del projecte Gramps\n(anglès) Gramps a SourceForge\n(anglès) Manuals de Gramp\n(anglès) Gramps per a Windows\n(anglès) GRAMPS: Open Source Genealogy (Jul. 5th, 2008)by Mackenzie Morgan (MakeUseOf.com)\nAquest article conté text del Manual de GRAMPS V2.9, (GNU GPL).\nObtingut de «https://ca.wikipedia.org/w/index.php?title=GRAMPS&oldid=19420294»\nLa pàgina va ser modificada per darrera vegada el 3 gen 2018 a les 00:07.


La bibliotecària que totes voldríem ser ~ Llibres al replà\n26.10.15 Un chat botté 1 comentari\nUn matí de principis d'octubre vaig deixar la família del 1r 1a a càrrec de la Petita My per poder assistir a la presentació del llibre Letras al carbón, organitzada per l'Editorial Joventut i la llibreria Al·lots.\nIrene Vasco. Letras al carbón. Il·lustr. Juan Palomino. Juventud,2015\nL'acte, que va aplegar una vintena de cares conegudes, entre mestres, editors, escriptors, bibliotecaris, narradors i lectors en general, tenia com a punt fort la presència de l'autora colombiana Irene Vasco.\nA Irene Vasco només la coneixia de referència gràcies a una entrevista publicada per la revista Babar. Però la seva trajectòria com a promotora de la lectura em semblava un motiu de pes per no perdre'm la seva xerrada.\nIrene Vasco va ser una de les fundadores, ara fa uns trenta anys, de la llibreria infantil Espantapájaros de Bogotà. Amb la llibreria, i amb la complicitat de Yolanda Reyes, van néixer també una revista i un seguit de tallers d'escriptura i lectura per a infants.\nAl llarg de tot aquest temps, la Irene no ha deixat de traduir, escriure, fer xerrades per transmetre la importància de la lectura i, sobretot, no ha deixat de viatjar per mig món per fer arribar llibres allà on no n'hi ha.\nPer començar la Irene va llegir el llibre que acaba d'editar, Letras al carbón, alhora que ens mostrava les il·lustracions del mexicà Juan Palomino i ens comentava com havia estat el treball conjunt i dialogat entre ambdós creadors i els editors.\nLetras al carbón explica una de les moltes històries que l'autora ha anat recollint al llarg dels seus viatges i mostra com l'accés a la paraula escrita ha canviat, a poc a poc, la vida d'algunes comunitats llatinoamericanes situades en zones allunyades i de difícil accés.\nEn el poble de Palenque quasi ningú sap ni llegir ni escriure. Però quan la jove Gina comença a rebre unes cartes, que semblen d'amor, a ella i a sa germana, se'ls despertarà la necessitat d'aprendre'n.\nPer sort, el senyor Velandia, el botiguer, les pot ajudar i les lletres que sempre les han envoltat, començaran a prendre sentit.\nTots sabem que és molt difícil resumir en un àlbum il·lustrat tota una vida, tota una filosofia de vida, però realment, amb poc més de trenta pàgines, Irene Vasco aconsegueix transmetre la importància de la seva tasca: la defensa de l'alfabetització com un dret bàsic.\nL'edició del llibre és molt acurada, d'estructura clàssica, amb un format gran que fa molt agraïda la seva lectura compartida. La il·lustració, a banda de la història central, amaga detalls i altres petites anècdotes que un text final de l'autora ens permet descobrir.\nEl cert és que escoltant els editors de Joventut, Eloise Bourgeois i Luis Zendrera, es feia evident que l'edició d'aquest àlbum responia al desig de fer un homenatge a tota la feina, a vegades invisible, que fan els mediadors de la lectura arreu del món. De fet, no és la primera vegada que l'editorial Joventut posa de relleu aquesta tasca. Llegiu si no, Biblioburro o La senyora dels llibres.\nEntre l'auditori hi havia autors i narradors que coneixien la realitat colombiana de molt a prop i ens van fer cinc cèntims de les seves experiències. Sé que alguns dels veïns del replà també han viatjat a Medellín i han posat el seu petit gra de sorra per, com deia Irene Vasco, "apoderar" a través de l'escriptura els infants més desvalguts.\nPer la meva part, només puc dir que vaig marxar tocada, amb el llibre sota el braç, i que un cop a casa, me'l vaig rellegir amb respecte i amb certa responsabilitat. La fe i la perseverança de persones com la Irene ens obliguen a no desanimar-nos i a continuar treballant malgrat el cansament.\nEscrivint aquesta entrada m'han vingut al cap les paraules sempre sàvies de Jordi Artigal, dins un article sobre mediadors de la revista Faristol : "per fer una biblioteca pública es necessiten tres llibres, i una mica més, i un bon mediador, i no molts llibres mal triats voltats de bibliotecaris que ni tan sols són lectors".\nAixí que no val a badar. Tenim molta feina per fer!\nPosted in: 1r 1a , Àlbum il·lustrat , Cròniques , Glòria Gorchs\nTotalment d'acord! Mediadors lectors, llibres molt triats i molta il·lusió. Recepta infal·lible!


Empresa deu encara més de 28.600 factures de pobres energètics | Catalunya | EL PAÍS Catalunya\nEmpresa deu encara més de 28.600 factures de pobres energètics\nLa Generalitat diu que ha impedit els talls de subministraments en més de 32.000 ocasions\nBarcelona 26 FEB 2016 - 19:55\tCET\nLa Generalitat ha aconseguit evitar que es tallin subministraments bàsics a famílies vulnerables 32.414 vegades. Aquest balanç, amb data del mes de gener passat, el va anunciar aquest dijous el conseller d'empresa, Jordi Baiget, en una compareixença parlamentària. Darrere de cadascuna d'aquestes intervencions hi ha almenys una família, tot i que una llar pot tenir problemes per fer front a diferents serveis. En cada cas, a més, la Generalitat ha adquirit el compromís de respondre-hi econòmicament. A dia d'avui, no obstant això, les empreses només han sol·licitat i cobrat els diners de 3.770 factures a través de les línies d'ajuda del fons contra la pobresa energètica. És a dir, queden almenys 28.644 rebuts pendents.\nTiretes contra la pobresa\nEl mecanisme català per atendre els pobres energètics especificava que les famílies que no poguessin fer front a les factures certifiquessin la seva vulnerabilitat mitjançant els Serveis Socials municipals. Amb aquest document, els afectats anaven a l'empresa i així s'evitava el tall del servei. Posteriorment les subministradores s'acollien a les convocatòries d'empresa per acreditar els deutes i rebre els diners. En concret, havien de lliurar una relació de períodes de facturació, consums i imports.\nLes empreses consultades sempre remeten a la Generalitat per lliurar les dades sobre les factures pendents i declinen explicar per què no van acreditar més deute en la convocatòria anterior. Empresa assegura que n’hi haurà una altra pròximament, sense especificar la data. “Amb el temps se saldarà tot el deute amb les empreses”, ha explicat una portaveu. Encara està per veure el paper que hi tindran les empreses, a les quals les entitats socials i el Govern els demanen que cooperin més o, fins i tot, que hi facin front a fons perdut a causa dels seus grans beneficis.\nEl desembre passat, 24 empreses subministradores van rebre 1,1 milions d'euros per impagaments de persones vulnerables. Aquesta quantitat equival a les 3.770 factures que van liquidar a través d'una convocatòria d'ajudes llançada a l'agost. Es tractava dels casos posteriors al gener del 2015 i que les subministradores van certificar entre el setembre i l’octubre. Quan va ser el moment, la Generalitat va destinar una partida de cinc milions d'euros per fer front als deutes amb les empreses tot i que va establir que es deixés oberta “si el nombre de sol·licituds superava la previsió”. Però només se’n va executar el 22%.\nUn càlcul llança que serien necessaris almenys 8,3 milions d'euros per pagar els deutes pendents de les famílies a les quals no se'ls han tallat els serveis per tenir l'informe, una quantitat considerable, tenint en compte la situació financera de la Generalitat. La xifra podria ser molt superior considerant la despesa energètica de l'hivern.\nLa portaveu del departament també ha explicat que fins a l’octubre s'havien evitat uns 13.000 talls mitjançant el certificat de vulnerabilitat. Aquesta xifra va arribar fins als 32.414 el gener. En la compareixença, Baiget ha detallat la classe d’intervencions que van evitar els talls: 16.229 són per llum; 12.338 per aigua i 3.847 per gas. El conseller s’ha compromès a millorar la comunicació de les línies d'ajuda a les famílies i els ens locals.


Dolç Addictes: de juliol 2012\nCupcakes de cola, o quan les receptes no surten a la primera\nHi ha vegades que per molt que segueixis la recepta punt per punt les coses no surten. El meu consell? T'has de refiar del teu instint.\nMireu, a banda d'addicta al dolç són addicta a la coca-cola (sí, sí, ho estic deixant) i quan vaig trobar aquesta recepta al blog de l'Alma no vaig parar fins trobar el moment en que fer-la. La qüestió és que jo veia que aquella masa era molt líquida però no em vaig refiar del meu instint i tot i així vaig acabar enfornant-la en forma de mini-cupcakes. Resultat: uns cupcakes amb textura de suro que si algú te'ls llença al cap et fa un nyanyo.\nAixí que vaig modificar la recepta i, a banda de fer-la apta per al·lèrgics a l'ou, la veritat que va sortir per llepar-se els dits!\nAquí us la deixo, en surten 20 mini-cupcakes i 8 cupcakes grans:\n125ml de buttermilk (110ml de llet + 15ml de vinagre)\n2 cullerades grans de cacao en pols\nLa cobertura sí que la vaig fer exactament com diu l'Alma al seu blog.\nEtiquetes: cola , cupcakes , sense ou\nEscut del Barça per l'Isidre\nHavia de fer un pastís d'aniversari amb tema lliure per l'Isidre. I com no es pot ser més culé que ell no he tingut més remei que fer-li aquest escut:\namb un bon pa de pessic d'ametlla:\n- 210gr farina\n- 210gr sucre\n- 210gr margarina\n- 150gr d'ametlla picada (no en pols)\n- 9 cullerades de llet\n- 1 cullaradeta i mitja de llevat químic.\ni una bona crema pastelera:\n- 125ml llet\n- 150gr sucre\n- 40gr de "maicena"\n- 1 branqueta de canyella i la pell d'una llimona.\nPer fer la crema posem la nata i la llet (meny un gotet) al foc amb la canyella i la llimona fins que comenci a bollir. L'apartem, traiem la canyella i la llimona i mentre es refreda una mica desfem la "maicena" amb la llet que haviem reservat. La tirem a dintre del recipient que teniem al foc i també els ous i batem ràpid perque no cuallin. Ho tornem a posar al foc sense deixar de moure fins que sigui tan espès com volguem.\nEtiquetes: amb fruits secs , ametlla , crema , pa de pessic , tartes decorades\nTrasllat i els cupcakes promesos\nAvui una bona notícia per a tots els mallorquins i mallorquines: Dolç addictes es trasllada una temporadeta (tot l'estiu) a Mallorca!\nJa sabeu, ara podreu gaudir arreu de la illa dels vostres dolços per encàrrec.\nUn cop donada la notícia, cal que compleixi una promesa que ja fa temps que arrossega: la recepta dels cupcakes de cervesa i xocolata!!\nSegur que als birreros que us agrada la xocolata mai se us havia acudit. Doncs aquí teniu la recepta perfecta per vosaltres tunejada de la que podeu trobar al blog de l'Alma:\nCupcakes de cervesa amb cobertura de xocolata... a la cervesa ; )!\nPels cupcackes (20 minis i 4 extra-grans):\n75ml de cervesa (en podeu posar menys, surten fortets)\n125gr cacao en pols\n125gr sucre glass\n3 cullerades de cervesa (o el que vulguis, al gust, sense que s'aigualeixi la pasta final)\nCom sempre, més fotos a facebook.\nEtiquetes: cupcakes , xocolata\nUn pastís per la Pitx, el Potx i la Maricuetes\nAvui hem tingut l'honor de preparar una tarta mooolt especial pels nostres amics Pitx, Potx i Maricuetes, uns pallassos fantàstics que feien la seva última actuació de la temporada. Us els presento:\naquesta és la Pitx,\naquest el Potx,\ni aquesta la Maricuetes.\nLa tarta està feta amb dues làmines rectangulars de pa de pessic de xocolata (podeu emprar qualsevol de les receptes del blog), un de dos ous i l'altre de tres. Aquí la teniu:\nEl vaig farcir de tres sabors diferents: caramel, fruits vermells i taronja, cadascun al seu costat, "juntos pero no revueltos".\nEl farcit de caramel el teniu a la càmara que vaig fer pel meu germà; pels altres dos necessiteu:\n- 50gr de mantega\n- 115gr de sucre glass\n- el suc d'una taronja\n- 30gr mantega\n- 65gr formatge d'untar\n- 150gr sucre glass\n- 2 cullerades de mermelada de fruits vermells (passada per un colador per treure les llavors)\nPer decorar vaig utilitzar fondant per la base i glasa amb colorant per fer el dibuix (1 clara d'ou per 200gr de sucre glass més el colorant que necessiteu).\nMireu si els ha agradat!\nSi voleu veure més fotos passeu pel facebook.\nEtiquetes: amb fruita , caramel , fruits vermells , pa de pessic , taronja , tartes decorades , xocolata\nUna Canon pel meu germà\nEls que teniu un germà petit ja sabeu el que m'ha tocat patir. Ens estimem a mort però no podem estar junts més de dues hores sense discutir.\nLi agrada molt la fotografia i vaig pensar que, com que no li puc regalar una càmara de veritat, li regalaria una tarta en forma de càmara. Per burxar-lo li vaig preguntar com qui no vol la cosa que què preferia: canon o nikon? Es va tornar boig: "no em compris una càmara, eh? que són molts diners! tu... tu estàs bé? T'has tornat boja!!" i jo: "que no et flipis, que no et regalaré una càmara... o sí... jajaja". Per burxar-lo vaig haver d'aguantar sis o set trucades seguides seves per intentar esbrinar si li havia comprat o no una càmara... aiiiiish... germans...\nTotal, aquí teniu la càmara que està feta de pa de pessic de festuc (amb la recepta que trobareu aquí mateix) cobert de buttercream de caramel fet amb:\n300gr mantega en pomada\n200gr sucre glas (més o menys)\n6 cullerades de "dulce de leche" (el podeu trobar ja fet al supermercat")\nUna combinació sorprenent i molt bona.\nTrobareu més fotos al Facebook de Dolç addictes.\nEtiquetes: amb fruits secs , caramel , festucs , pa de pessic , tartes decorades\nCupcakes de cola, o quan les receptes no surten a ...


La pandèmia rebaixa un 1,1% els beneficis de Grifols\nLa farmacèutica guanya 618,5 milions d'euros el 2020 i hauria registrat un benefici d'un 6,6% si no hagués estat per la covid-19\nper ACN Barcelona. 26 de febrer de 2021 09:40\nGrifols ha guanyat 618,5 milions d'euros el 2020, un 1,1% menys respecte al mateix període de l'exercici anterior. La companyia atribueix la caiguda a l'impacte de la pandèmia, que va incrementar les provisions en 205 milions d'euros. Excloent aquesta partida i altres costos no recurrents, la farmacèutica hauria registrat un benefici de 736,4 milions d'euros, un 6,6% més en termes interanuals, tal com ha informat en un comunicat.\nPer altra banda, els ingressos de la companyia han crescut un 4,7%, fins als 5.340 milions d'euros. Els principals impulsors han estat la divisió Bioscience, que engloba totes les activitats relacionades amb el negoci del plasma, i la divisió Diagnostic, encarregada de vendre testos moleculars per a la detecció de la covid-19.\nLa divisió Bioscience va generar ingressos per 4.243 milions d'euros el 2020, un 6,2% més en comparació a l'exercici anterior. Grifols destaca al dinamisme del mercat de les immunoglobulines a països com els Estats Units i el Canadà, així com el creixement del mercat de l'albúmina a països com els Estats Units i la Xina. En paral·lel, el grup posa en relleu la contribució que han tingut nous productes sobre les vendes de la divisió.


Blog Caixa d'Enginyers - Page 27 of 36 -\nConsells de seguretat a Internet\nAutor Caixa d'Enginyers 18/03/2020\nTal com vam explicar en l'article anterior del bloc , el coronavirus ha portat a que moltes empreses optin ...\nA casa teva, passa’t als productes de neteja casolans\nAutor Caixa d'Enginyers 13/02/2020\nCom netejaven la casa els nostres avis quan no existien els productes químics? Doncs utilitzant productes de neteja casolans, qu...\nEconomia sostenible, Finances, Glossari\nCom es calcula la petjada de carboni?\nAutor Caixa d'Enginyers Gestió 07/02/2020\nLa petjadata de carboni és el càlcul de la totalitat d'emissions de gasos amb efecte d'hivernacle (GEH) emeses per un...\nActualitat, Economia sostenible, Social\nEl compromís de les generacions futures pel planeta\nAutor Caixa d'Enginyers 24/01/2020\nEl canvi climàtic s’ha convertit en una de les preocupacions més grans per als joves d’entre 18 i 35 anys....\nAutor Iñaki Irisarri 10/01/2020\nEl darrer mes de desembre es va celebrar la Cimera del Clima en la qual es va parlar molt d...\nArticle Autor Juan Álvarez de Lara 01/03/2018\nEl crowdfunding és un dels fenòmens més rellevants que han succeït aquests últims anys pel que fa al finançament alternatiu i col·laboratiu.\nAbans de compartir algunes dades rellevants sobre aquesta estratègia de finançament, cal definir alguns conceptes per emmarcar i alinear el crowdfunding.\nEl crowdfunding és el finançament d’un projecte o empresa per un grup d’individus a través d’una plataforma a Internet. Un emprenedor defineix una campanya de captació de capital a través d’aquesta plataforma, en la qual fixa un objectiu de capital a captar i un termini.\nA la majoria de les plataformes, van a èxit, és a dir, l’emprenedor capta el capital per al seu projecte si assoleix compromisos suficients amb els quals s’aconsegueixi l’objectiu marcat.\nEn aquesta definició tenim tres actors claus: projecte (liderat per un emprenedor que cerca finançament), individus (persones físiques que desitgen donar, aportar o invertir amb capital amb imports que poden ser a partir d’unes desenes d’euros) i plataforma d’Internet.… Continue reading\nAvantatges competitius sostenibles\nAvantatges competitius sostenibles Autor Caixa d'Enginyers Gestió 28/02/2018\nEn la nostra anàlisi de fonamentals per poder seleccionar les empreses en què inverteixen els nostres fons, Caixa d’Enginyers Gestió té en compte 3 principals avantatges competitius sostenibles:\nEl valor de marca.\nA l’hora d’analitzar la situació empresarial d’una companyia, és imprescindible conèixer què la fa diferent de la seva competència i valorar si aquestes diferències es poden mantenir en el temps. En altres paraules, quins són els seus avantatges competitius i si aquests són sostenibles en el futur.\nActualitat econòmica Autor Caixa d'Enginyers 26/02/2018\nCanvi climàtic Autor Caixa d'Enginyers 21/02/2018\nA Caixa d’Enginyers ens preocupem per la sostenibilitat del planeta i per això estem totalment compromesos amb la cura del medi ambient. Cada gest suma i per això reduir, reciclar i reutilitzar son 3 aspectes clau a tenir en compte en el nostre dia a dia per aconseguir viure en un món millor. Tot i que limitar-se únicament a acomplir aquests tres ítems, a vegades, no es suficient. Existeix un moviment anomenat Zero Waste Life que defineix una sèrie de condicions amb l’objectiu de poder reduir al màxim possible la producció de residus.\nAquesta nova “filosofia” o manera de viure es pot aplicar en tots els àmbits de les nostres vides. Per exemple, fixar-nos més en el que comprem, vigilar el que mengem, educar els nostres fills seguint uns hàbits que no malmetin el medi ambient, etc. I és que portar una vida sostenible està a les nostres mans.\nUna persona tira un quilo i mig d’escombraries al dia. Una quantitat molt elevada si la multipliquem per totes les persones que viuen en una ciutat. Aquesta xifra pot reduir-se si seguim els passos de dues de les bloguers més influents del moviment Zero Waste: Lauren Singer i Kathryn Kellogg, les quals omplen en un any, únicament, un pot de 200 mil·lilitres de residus. Increïble, oi?… Continue reading\nL’actualitat econòmica, 19 de febrer de 2018\nActualitat econòmica Autor Caixa d'Enginyers 19/02/2018\nJubilació Autor Caixa Enginyers Vida 16/02/2018\nEl Consell de Ministres del passat dia 9 de febrer 2018 va aprovar el Reial decret 62/2018 que modifica la regulació sobre els Plans de Pensions, amb el qual pretén dinamitzar l’estalvi complementari per a la jubilació, augmentant la competència en aquest segment i elevant el seu atractiu.\nLes principals modificacions que introdueix el Reial Decret, que també són aplicable als Plans de Previsió Assegurats (PPA), es detallen a continuació:\nReducció de comissions.\nLiquidat als 10 anys a partir del 2025.\nReducció de comissions\nRespecte a la comissió de dipositaria, el nou màxim s’estableix en un 0,20% anual. Actualment, el topall se situa en el 0,25% anual.… Continue reading\nCrowdfunding Autor Caixa d'Enginyers 15/02/2018\nL’aplicació Ethical Time vol ser la primera plataforma online destinada a facilitar l’accés a la moda sostenible posant en contacte les persones amb les marques de roba i les botigues. Un espai que permetrà comprar roba i vestir-se amb valors. Comprar de manera conscient.\nL’aplicació Ethical Time està pensada perquè l’usuari pugui identificar, de manera ràpida i gratuïta, a quines botigues venen la peça de roba que està buscant. Peces de roba i botigues que han de reunir condicions de sostenibilitat i valors ètics que coincideixin amb els valors de l’usuari i que a l’hora de vestir-se, sovint, són difícils de trobar.\nEthical Time, el moment de ser ètics\nAmb freqüència, els nostres valors no són els mateixos que els de les marques de roba que portem. Ethical Time ofereix alternatives a aquest fet.\nEls creadors d’Ethical Time volen fer possible la coherència entre valors socials i accions sostenibles, i brinden alternatives en el procés de compra fent que el consumidor reflexioni i prengui consciència de com i on es vesteix, així com d’on procedeixen les peces que compra.… Continue reading\nLes expectatives inflacionistes retornen el soroll al mercat\nExpectatives inflacionistes Autor Caixa d'Enginyers Gestió 13/02/2018\nXosé Garrido, Portfolio Manager de Caixa d’Enginyers Gestió, ens parla sobre com les expectatives inflacionistes tornen el soroll al mercat.\nDilluns passat 5 de febrer, el Dow Jones va sofrir una caiguda del 4.6%, perdent la barrera dels 25.000 punts, la major caiguda percentual en un dia des d’Agost 2011 i la major caiguda en punts de la història. A més, l’índex de volatilitat americà (VIX), com a indicador d’aversió al risc, va experimentar una pujada del 115.6%, el major repunt en una sola sessió de tota la seva història.\nLa caiguda dels índexs ve inicialment explicada pel repunt dels tipus a llarg termini, principalment el Treasury. Un enduriment de les condicions financeres més enllà del que l’economia pot suportar resulta negatiu per a l’economia real i per a les decisions financeres dels agents econòmics.\nPresentem els 10 finalistes i guardonats del concurs Ideas Making Point\nCaixa d'Enginyers Autor Caixa d'Enginyers 09/02/2018\nLa Fundació Caixa d’Enginyers presenta els 10 finalistes del concurs Ideas Making Point. El suport obtingut per part dels usuaris de la plataforma, el rànquing setmanal i el soroll ocasionat a les xarxes socials són els factors que més han influït a l’hora d’escollir els 10 finalistes. A més, la creativitat de cada projecte és l’aspecte que més s’ha tingut en compte a l’hora de prendre la decisió final.\nNomadizers: more than travel\nRegolino Music – Aprender Jugando\nbioThERS – Electricity generation directly from fire\nAi Scope Detección de Malaria con inteligencia artificial\nDMC (desierto, meca de la luz, comunidades)\nLa Fundació Caixa d’Enginyers és l’expressió de la vocació de responsabilitat social corporativa de Caixa d’Enginyers. Creada el 2011, l’objectiu d’aquesta institució és reforçar i vehicular l’acció social de l’entitat i optimitzar l’eficiència dels seus recursos.\nLa motivació principal de la Fundació Caixa d’Enginyers és donar resposta a la necessitat d’assumir responsabilitats socials així com adoptar una actitud solidària amb la societat.\nLa iniciativa va començar el 2014 amb la publicació del llibre: “Idees per al progrés”, l’any següent, el 2015, va néixer “Ideas Meeting Point” i els últims dos anys s’ha consolidat Ideas Making Point. L’objectiu de l’entitat és impulsar el desenvolupament de propostes emprenedores relacionades amb la ciència, la tecnologia i la innovació. Aquest certamen reforça el continu compromís de l’entitat amb el desenvolupament social i econòmic en incentivar projectes emprenedors amb un fort component innovador.\nEntre els finalistes, el jurat haurà d’escollir els tres millors projectes. Els guardonats obtindran un premi econòmic de 5.000€, 4.000€ i 3.000€ respectivament per fomentar el seu desenvolupament.\nLa resolució final del Jurat es farà públic el pròxim dia 16 de febrer de 2018.\nEntrevista a Gerhard Hofmann president de l’Associació Europea de Bancs Cooperatius (EACB)\nBanca cooperativa Autor Caixa d'Enginyers 08/02/2018\nAl darrer Butlletí de notícies de l’Associació Europea de Bancs Cooperatius (EACB) es publicava una interessant entrevista al seu president, Gerhard Hofmann, que exposem a continuació traduïda al català. Els principals eixos de l’entrevista giren al voltant de la banca cooperativa:\nFutur del sector bancari\n200è aniversari de Friedrich Wilhelm Raiffeisen (1818-2018)\nL’EACB és l’entitat que representa, promou i defensa els interessos comuns de les seves 31 institucions membres i dels bancs cooperatius, tant pel que fa a la banca com a la legislació cooperativa.\nNoves entrades 1 … 26 27 28 … 36 Entrades anteriors\nBanca digital (9)\nEconomia sostenible (65)\n“Valor o creixement?”, per Javier Castro\nCaixa d’Enginyers entre les entitats més valorades\nCE Environment ISR\nActualitat econòmica Economia Social Economia sostenible Fons d'inversió Fundació Caixa d'Enginyers ISR Medi Ambient Mercats Sostenibilitat


Com retirar-se de Benzos amb seguretat, segons els metges - Article, Juny 2021\nCom retirar-se de Benzos amb seguretat, segons els metges\nPer què no heu d'abandonar mai el gall d'indi fred?\nLes benzodiazepines, o benzos, són medicaments psicoactius que tenen nombroses marques. Estan prescrits per a tantes condicions, és difícil precisar un sol ús. Un metge pot escriure una recepta benzo per a un trastorn de salut mental o fins i tot rampes associades a la síndrome premenstrual. Tot i que algunes drogues poden salvar la vida per a alguns, també poden ser altament addictives. Cada cop més, la conversa entorn d’aquestes drogues s’està convertint com retirar-se de Benzos amb seguretat . I conèixer algunes informacions clau pot salvar la vida per a tu o per a algú que estimes.\n'Tot i que les indicacions clíniques per prescriure benzos inclouen convulsions agudes, espasmes musculars greus i abstinència d'alcohol, avui en dia s'utilitzen amb més freqüència per tractar l'insomni i l'ansietat', explica el doctor Lipi Roy, autor i director de Medicina per a l'addicció i el compromís amb la comunitat a Recuperació Urbana a Brooklyn, Nova York.\nL'eficàcia d'aquests medicaments pot disminuir amb l'ús a llarg termini, cosa que provoca una dosi més elevada i un major risc d'efectes secundaris. Igual que molts medicaments, els benzos poden causar somnolència, confusió, reducció de la libido, augment de pes o efectes secundaris més greus, com ara pressió arterial baixa severa i suïcidi. Després de parlar amb un metge, alguns pacients consideren que els beneficis superen els riscos.\nPerò una enquesta nacional sobre consum i consum de drogues del 2013 (NSDUH) va estimar-ho El 2% dels nord-americans de 12 anys o més utilitzaven tranquil·litzants amb finalitats no mèdiques (els tranquil·litzants inclouen benzodiazepines, barbitúrics i altres medicaments sedants). Tot i que l’ús a curt termini a dosis baixes es considera relativament segur, la retirada pot ser extremadament perillosa després d’un ús prolongat. I aquest no és l’únic problema greu que té Benzos. Un estudi a la revista Dependència de drogues i alcohol informa que entre el 62 i el 72 per cent dels pacients tractat en urgències per sobredosi de medicaments utilitzaven més d’una classe de drogues, inclòs l’alcohol o els opioides. Per tant, és important proporcionar educació i suport a qualsevol persona que prengui benzos. Aquí hi ha quatre coses importants que heu de saber sobre Benzos.\nBenzos funciona afectant els neurotransmissors del cervell.\nL’àcid gamma-aminobutíric, més conegut com a GABA, és un producte químic del cos que actua sobre les neurones. Com a tal, s’anomena neurotransmissor. El GABA funciona com un inhibidor del sistema nerviós i disminueix la comunicació entre les neurones. Això té efectes calmants, ja que significa que les neurones són menys excitables i disparen menys. Les benzodiazepines treballen al cos augmentant l’activitat de GABA, que al seu torn comporta efectes calmants. Això els fa bons en el tractament de coses que van des de l’ansietat fins a les convulsions. Però per a això no s’utilitzen només. Benzos també pot ser una eina útil en cirurgia. 'S'utilitzen en procediments mèdics com a anestèsia on es requereix una sedació intensa', diu el doctor Joseph DeSanto, especialista en Programa de recuperació BioCorRx . 'Provoquen somnolència, son i sensació de calma a curt termini'. Fins i tot un mes l’ús pot causar dependència física, motiu pel qual la majoria de metges prescriuen el medicament per a ús a curt termini.\nHi ha quatre maneres principals de saber si teniu algun problema.\nEl doctor Roy pensa en quatre categories de símptomes o banderes vermelles que us poden dir si vosaltres o algú de la vostra vida teniu algun problema. En primer lloc, hi ha símptomes de comportament, com ara la compra de metges per obtenir receptes noves, que busquen dosis cada vegada més altes per produir el mateix efecte. El segon són els símptomes físics. Aquests poden incloure mals de cap, visió doble, debilitat muscular i augment de les infeccions respiratòries. En tercer lloc, apareixen els símptomes psicosocials: augment de l’ansietat, irritabilitat, depressió i canvis d’humor. Finalment, busca problemes cognitius, com ara deteriorament de la memòria, confusió i temps de reacció lent.\nEl doctor DeSanto accepta i assenyala escoltar persones de la vostra vida que poden estar preocupades per la vostra salut. 'També podeu tenir un problema si els vostres amics i éssers estimats us diuen que pensen que podríeu tenir un problema', diu. '[O] si teniu problemes de memòria en què podeu oblidar les contrasenyes o codis habituals que utilitzeu cada dia i, el més important, no teniu la possibilitat d'aturar-vos perquè teniu efectes de retirada incòmodes com tremolors, insomni , augment de l’ansietat, convulsions, contraccions musculars i al·lucinacions ”.\nNo heu de deixar mai el gall d’indi fred.\n'No puc emfatitzar-ho prou: el cessament brusc de benzos (sense supervisió ni tractament mèdic) pot posar en perill la vida', adverteix el doctor Roy. 'Per tant, si us plau, parleu amb un metge, idealment amb un psiquiatre o un metge format en addicció'. Parlem d’ansietat greu, insomni, al·lucinacions, tremolors o fins i tot mort. Si creieu que teniu un problema, la solució no és de sobte, atureu-vos. És buscar ajuda.\nÉs possible retirar-se amb seguretat.\nEls metges estan d’acord: la retirada s’ha de fer amb supervisió mèdica, ja sigui amb caràcter ambulatori o en un centre de rehabilitació. 'L'enfocament més segur per sortir de Benzos és reduir lentament les dosis amb el pas del temps', diu el Dr. Roy. “La durada exacta és més que un art que una ciència i depèn de quant de temps i quina dosi prenia una persona. La reducció del temps pot trigar setmanes, mesos i fins i tot més d’un any ”. Hi ha esperança i la gent es neteja després d’haver estat addicta a Benzos. Darrerament, celebritats com Lena Dunham parlen dels seus propis problemes amb la droga. L’any passat va revelar que sí sis mesos sobri de “mal ús” de Klonopin .\n'Si la vostra addicció és greu, és possible que hagueu de buscar ajuda en un centre de desintoxicació hospitalària o de rehabilitació de drogues i alcohol per a la desintoxicació supervisada mèdica aguda', diu el Dr. 'El millor és consultar amb un metge que estigui certificat en medicina de l'addicció o amb el vostre metge d'atenció primària el més aviat possible per obtenir ajuda. Sempre sàpiga que hi ha ajuda i que mai no ho heu de fer sols '.


Equilibrisme emocional - la MÚSICA per la VISTA\nNOW READING Equilibrisme emocional\nREAD NEXT Holy Fuck, ara o mai\nprevious Kiwanuka reclama el seu tron\nnext Holy Fuck, ara o mai\nBy Jordi Saumell 5 desembre, 2019\nL’any 2019 acaba amb el que segurament és un dels millors discos de l’any i, potser, de la dècada ara que tothom aprofita per fer balanç dels primers 10 anys del segle XXI. FKA Twigs, que fa cinc anys va debutar discogràficament amb un disc de referència en el terreny de l’electrònica contemporània com “LP1”, ara torna, destaca i sorprén amb un treball que li passa la mà per la cara al primer tant a nivell conceptual com compositiu i emotiu. Perquè a la sofisticació del primer disc ara FKA Twigs li ha afegit molta ànima i grans dosis d’emoció en melodies que calen i queden a la memòria des de la primnera escolta. Des d’aquesta mena d’oració amb què comença el disc “Thousand eyes” (que pot semblar una introducció de tràmit però que acaba creixent i prenent entitat amb un joc de veus meravellós); passant per l’estranya al principi i delicada després “Home with you”; “Sad day” (que recorda molt a la Björk d'”Homogenic”); la producció que entra en els terreny de la música urbana de “Holy terrain”; l’extraordinari i delicat himne en què es converteix “Mary Magdalene”; la transmutació en la Beth Gibbons de Portishead a “Fallen angel”; i l’emocionant part final amb “Mirrored heart”, “Daybed” i “Cellophane”. Sí… les nou cançons del disc són nou cançons per emmarcar.\nLa (de)construcció de la vulnerabilitat\n“Magdalene” és la sentida crònica d’una crisi emocional que va provocar en FKA Twigs una sèrie de conseqüències també físiques. L’encarregat de traslladar aquesta vulnerabilitat a la portada és Matthew Stone, artista britànic que ha convertit la deconstrucció del cos humà en tot un art. Les imatges creades especialment per a FKA Twigs fascinen i inquieten a parts iguals en la seva particular recreació digital de l’art més clàssic.\nPortada del disc “Magdalene”\nObra de Matthew Stone per a FKA Twigs\nPintura de Matthew Stone per a la carpeta interior del disc\nUn dels principals trets visuals de Stone, classicisme i utilització de colors vius a banda, són aquests buits amb què construeix/deconstrueix les seves obres. Absències que recorden les escultures gregues o romanes amputades pel pas del temps i que ara dóna a les obres del pintor britànic un matís de gran personalitat. Una signatura que Matthew Stone fa temps que va deixant a les seves obres.\n“Noble intentions” (2015)\n“Don’t leave me” (2016)\n“Healing with wounds” (2016)\n“I construct by way of authenticity” (2016)\nLa relació de Matthew Stone amb FKA Twigs es remunta a l’any 2012 quan després de trobar-se per primera vegada en un club la cantant li demana comenta que vol fer un vídeo. El resultat va ser “Everything is possible”, un manifest visual amb el qual Stone exposa i reivindica l’optimisme com a rebel·lió cultural. Es tracta d’un petit vídeo amb música del mateix Stone i amb la participació d’una trentena de ballarins, entre els quals FKA Twigs o, senzillament, Twigs tal com apareix en els títols de crèdit.\nI l’any 2015 van tornar a repetir col·laboració per a l’EP “M3LL155X, previ al llançament del primer disc de Twigs, i en el qual el pintor aquesta vegada en funcions de fotògraf va el·laborar una sèrie d’imatges amb les quals jugava amb la percepció visual.\nPortada per a l’EP “M3LL155X”\nTreball de Matthew Stone per a l’EP “M3LL155X”\nTambé és evident que en tota la seva obra amb FKA Twigs, Stone ha seguit explorant una de les seves obsessions com a artista: la creació d’estats emocionals partint del cos humà i la fisicalitat com a inspiració. El disc “Magdalene” també funciona en aquest mateix sentit: un equilibri de fortalesa i d’emotivitat que FKA Twigs treballa com la fascinant coreografia en barra americana al videoclip de “Cellophane”.\nDiscogràfica: Young Turks\nPortada: Matthew Stone


Festa de jubilació de la professora Àngels Rius - COR DE MARIA - VALLS\nFesta de jubilació de la professora Àngels Rius\ngen. 29, 2020 | Escola\nEl passat dijous 16 de gener, l’escola Cor e Maria va organitzar un berenar per celebrar la jubilació d’una emblemática professora: l’Àngels Rius.\nL’’Àngels va ser directora i sotsdirectora del col·legi, a més a més de ser una mestra sempre dedicada als seus alumnes, als seus companys i a l’escola en general. Una educadora sempre disposada a donar un cop de mà, fent gala dels seus pilars: l’esforç, la tenacitat , la constància i el bon humor.\nTots els membres del Cor e Maria agraeixen la labor que ha portat a terme l’Àngels a l’hora de formar persones amb valors i la dedicació desinteressada a la institució.


El Govern Espanyol aprova un Reial Decret en el que limita el cobrament de les comissions de les targes de crèdit - horecalleida.es\nEl passat divendres, el govern va aprovar el RD- Ley 8/2014, de 4 de julio, en el que canvia 26 Lleis i pren 47 mesures. 172 pàgines que us adjuntem, 30 de preliminars. Ahir dijous, va ser polèmica al Parlament espanyol, per que va agafar per sorpresa a tots.\nLa modificació que més ens afecta al nostre sector és l’estipulació d’uns límits al cobrament de les comissions de les targes de crèdit per part de les entitats financeres.\nÉs el capítol III, art 9 al 12, per si voleu veure el text del Reial Decret Llei que us adjuntem.\nLímits màxims de les taxes:\nTarges de dèbit: no podrà ser superior al 0,2 % del valor de l’operació, amb un màxim de 7 cèntims d’euro. Si l’operació no excedeix als 20 €, la taxa es redueix fins al 0,1 % del valor de l’operació.\nTarges de crèdit: No podrà ser superior al 0,3 % del valor de l’operació, si aquesta no supera els 20€, es redueix al 0,2 %.\nEs prohibeix específicament de repercutir les despeses de pagament amb tarja de crèdit o dèbit, al nostre client ( el ordenant del pagament )\nUs recomanem una lectura dels articles, ja que exclou per exemple, a les targes d’empresa, inclús defineix que és una tarja d’empresa..\nS’estableix l’ 1 de setembre com a data límit per que les entitats ho facin efectiu.\nÉs una mesura que ens equipara als costos dels països capdavanters.\nUs recomanem que us poseu amb contacte amb la vostra entitat financera per tal que adeqüin les comissions amb aquest text. Tingueu cura que no us cobrin altres conceptes com el lloguer de l’aparell, si llegiu el text diu que també es pot considerar part de la taxa d’intercanvi. Art. 11. 3\nEns hem posat en contacte amb alguna entitat financera que tenim acords, i en breu ens diran alguna cosa.


Víctor García de Gomar, escollit nou director artístic del Liceu | betevé\nGarcía de Gomar, que actualment és director artístic adjunt del Palau de la Música, s'incorporarà al Liceu al setembre\nVíctor Giralt | dilluns, 14 de gener del 2019, a les 22.05\nVíctor García de Gomar ha estat escollit nou director artístic del Gran Teatre del Liceu. S’incorporarà al càrrec a partir del mes de setembre, a l’inici de la temporada 2019-2020. Això facilitarà un traspàs ordenat amb la directora actual, Christina Scheppelmann, el mandat de la qual s’acabarà al desembre.\nA més, facilitarà també el relleu en la direcció artística adjunta del Palau de la Música, càrrec que ocupa actualment Víctor García de Gomar. La seva experiència al capdavant d’aquest equipament ha estat cabdal en l’elecció, que una comissió d’experts ha fet entre 16 candidatures presentades al concurs públic de mèrits. Del seu projecte el jurat n’ha destacat el desenvolupament d’una mirada innovadora, internacional i contemporània sense perdre l’essència tradicional i originària del Liceu; a més de la referència al desenvolupament de públics nous, un dels reptes pendents de l’equipament.\nExperiència en equipaments musicals\nVíctor García de Gomar ha compaginat la programació del Palau de la Música amb l’assessoria de l’Auditori de Girona, des d’on ha organitzat les Nits de Clàssica. Abans havia treballat amb l’Orquestra Barroca de Sevilla i al Festival de Música Antiga de Barcelona. Pel que fa a formació, García de Gomar té estudis de dret i és postgraduat en direcció i gestió d’institucions, empreses i plataformes culturals a la Universitat Pompeu Fabra. Destaca també per la formació superior en cant i piano al Conservatori del Liceu i la participació en l’Orfeó Català i en produccions semiprofessionals operístiques. La candidatura presentada per García de Gomar inclou la figura del cofundador de La Fura dels Baus Àlex Ollé com a assessor.\n8 noves sèries produïdes fora dels Estats Units


El Put d’un “boludo” català – Camarasa Formatges\nleche de vaca, Origen Catalunya, Queso Tierno\nPublicado por Smart Gourmet el 25 abril, 2017\nFa poc més de 3 anys que va encetar projecte des que es va emancipar de la coneguda formatgeria Mas Alba del Pla de l’Estany i en tant poc temps ha creat formatges d’autor que ens deixen bocabadats amb la seva atrevida proposta, concepte i, evidentment, qualitat formatgera.\nEl Put amb una aparença que recorda el Pont-l’Évêque, és intensitat en tots els seus registres, preciosos aromes i bacanal de sabors on hi contribueix la sensual cremositat al paladar. Menjar sols o amb un bon pà artesà.\nA la botiga també tenim El Bunch, una altra obra de mestre de llet de cabra.\nGalliners, franja del Terraprim entre el Pla de l’Estany i L’Empordã, Catalunya\nLlet crua i ecològica de Vaca\n📅 madurat de 30 a 45 dies de cuatllada mixta, pasta tova amb pell florida\n🍷Vi Blanc jove amb bona acidesa i sense pas per fusta. Proposem Eòlic Sauvignon Blanc (D.O. Penedès)\nPilsen Txeca Staropramer\nLe Bolut (El Boludo, per l’origen argentí del seu propietari)\nartisan cheesecatalan cheesecow cheesecremosoformatge artesanalformatge de vacaformatge touformatges catalanspasta tovapell floridaqueso artesanalqueso cremoso\nEntrada anterior Cabeza de monje, flor de Suiza\nEntrada siguiente BöerenKass, el Gouda de alta expresión


Biblioteca de Pallejà: de febrer 2017\nJa podeu consultar les activitats del mes de març, no us les perdeu!\nDivendres 3 de març a les 18 h\nTaller titella d'en Cotó a càrrec de Xarxa. Per infants de 4 a 8 anys. Cal inscripció prèvia. A la Sala Infantil de la Biblioteca.\nDimecres 8 de març a les 18 h\nLaboratori de lectura El rebost del cau a càrrec de Marta Roig. Per a infants a partir de 5 anys. Cal inscripció prèvia. A la Biblioteca i a la Sala Gran del Castell.\nDilluns 13 de març a les 18 h\nTaller “El plaer de ser dona: els cicles energètics femenins” a càrrec d’Inma Corpas. Cal inscripció prèvia. A la Sala Gran del Castell.\nDimecres 22 de març a les 18 h\nNúvols, estels i contes del cel a càrrec d’Alma i la mar de contes. Per a infants de 0 a 3 anys. Cal inscripció prèvia. A la Sala Gran del Castell.\nDivendres 24 de març a les 19 h\nPresentació del llibre A la colònia hidràulica i altres contes de Sílvia Romero.\nEspai per descobrir la màgia dels llibres i les històries que hi podem trobar. Aquest mes Salvaje d’Emily Hugues.\nDimarts 7 de març a les 18.30 h\nEspai per comentar i compartir la lectura del llibre escollit. Aquest mes Agència de lectura de Montserrat Galícia.\nDimecres 29 de març a les 18.30 h\nTrobada del Club de lectura fàcil Dràcula De Bram Stoker. Organitza: Biblioteca i Servei Local de Català.\nDimecres 8 de març a les 11 h\nEspai de trobada mensual per compartir la lectura escollida. Aquest mes Ver Delfos y morir de Lindsey Davis\nDissabte 25 de març a les 11 h\nJa tens el teu passaport de lectura?\nSi encara no tens el teu passaport de lectura de la Biblioteca, vine a buscar-ne el, hi ha entrades i premis per aconseguir. No t'ho perdis!\nPublicado por Biblioteca de Pallejà en 9:55:00 Cap comentari:\nClub de lectura: "La vida sense la Sara Amat"\nAvui a la trobada mensual del Club de Lectura hem comentat "La vida sense la Sara Amat" d'en Pep Puig, obra guardonada amb el Premi Sant Jordi 2015.\n"Qui se’n recorda, avui, de la Sara Amat? Amb prou feines tenia tretze anys quan una nit d’estiu, jugant a cuit a amagar amb la colla, va desaparèixer i no se n’ha sabut mai més res. L’únic, una notícia l’endemà al Diario de Terrassa, i també molts rumors i especulacions. De la Sara Amat se’n recorda sobretot el Pep de cal Sabater, el narrador d’aquesta història. Perquè aquella nit, segons ens diu, la Sara no va desaparèixer, sinó que es va colar a casa seva per la porta del darrere. No s’hi va amagar gaires dies, però de vegades la memòria d’alguns fets abraça tota una vida, i fins i tot li dóna un sentit. Escrita des de la distància dels anys, La vida sense la Sara Amat és la confessió d’uns fets inoblidables, uns dies de la vida d’un poble a l’estiu, d’un nen obedient i enamoradís i d’una nena que ja no era una nena i que volia acomplir el desig ferotge i urgent de fugir, ni que fos per la porta del darrere. Amb La vida sense la Sara Amat, els lectors assistiran a la revelació d’un gran talent literari i descobriran una història que va commoure el jurat del premi Sant Jordi."\nLa novel·la ens ha sorprès, potser esperàvem misteri o intriga i el que hem trobat és una obra intimista amb dos personatges principals, el Pep i la Sara. El tema principal de la novel·la és la metamorfosi d'en Pep, com deixa enrere la innocència de la infància per convertir-se en adolescent. Aquesta transformació succeeix a Ullastrell els últims dies d'estiu de l'any 1981. Amb aquest escenari que transporta al lector a la seva pròpia infància, veiem com en Pep de cal Sabater es va fent gran guiat pel seu amor platònic, la Sara Amat (l'ésser amat). La Sara, l'altra personatge principal, té com a llibre de capçalera "Guerra i pau", novel·la que li farà de guia i que té molt de pes en la simbologia de la novel·la.\nLa fi de la pau, de la infantesa d'en Pep, un nen fins ara innocent i ingenu, i l'inici de la guerra (el pas a la vida adulta) deixa al lector el mateix regust amarg que deixen els últims dies d'estiu.\nPublicado por Biblioteca de Pallejà en 17:07:00 Cap comentari:\nEtiquetas: Club de lectura, Club de lectura d'Adults\nExposició "La carbassa, la poma i el pèsol, tres vegetals... molt femenins!\nDes del dia 14 de febrer fins al 3 de març podeu visitar a l'entrada de la Biblioteca de Pallejà l'exposició "La carbassa, la poma i el pèsol, tres vegetals... molt femenins!". Creada per Tantàgora aquesta exposició itinerant va passar pel FLIC (Festa de la Literatura per Famílies) i comença el seu circuit per les biblioteques a la Biblioteca de Pallejà.\n"La carbassa, la poma i el pèsol són vegetals que apareixen a tres contes protagonitzats, respectivament, per la Ventafocs, la Blancaneu i la Princesa del pèsol.\nUs convidem a redescobrir un fragment de cadascuna de les rondalles traduïdes o versionades al català i reinterpretades visualment on apareixen els vegetals escollits, acompanyats per breus apunts botànics així com anotacions sobre el paper simbòlic dels fruits que apareixen dins d'aquestes narracions."\nNo us la perdeu, l'exposició crea un espai en què podreu descobrir el misteri d'aquests tres vegetals i quin paper han fet al llarg de la història de la literatura!\nPublicado por Biblioteca de Pallejà en 18:00:00 Cap comentari:\nExposició "La carbassa, la poma i el pèsol, tres v...


Ciutat Vella ofereix locals de protecció oficial a projectes d'economia sostenible\nCartell del programa 'Local local' a la façana d'un baix de protecció oficial Font: Ajuntament de Barcelona\nUn dels locals que ofereix el programa 'Local local' per dins Font: Ajuntament de Barcelona\nL'Ajuntament de Barcelona aposta per omplir els locals buits del districte de Ciutat Vella amb comerç de proximitat i economia sostenible i plural. Vol lluitar contra la gentrificació i el 'monocultiu econòmic'.\nAmb aquest objectiu ha llançat una convocatòria perquè es presentin propostes de dinamització per als locals de propietat municipal, en el marc del programa 'Local local'. S'hi poden presentar propostes fins al 18 de maig, a les 15.00 hores. En concret, s'ofereixen nou baixos de protecció oficial dels barris del Raval i Casc Antic. Els lloguers seran assequibles i estaran per sota del preu de mercat.\nDel 9 al 13 d'abril es farà una setmana de portes obertes, per tal que les persones i organitzacions interessades puguin visitar els locals. A més, dijous 12 d'abril, a les 14.00 hores, es farà una sessió informativa a Foment de Ciutat (C/ del Pintor Fortuny, 17-19). S'hi detallarà el projecte i es resoldran els dubtes i preguntes. Per assistir-hi cal confirmar assistència enviant un correu electrònic a bpociutatvella@bcn.cat.\nLa iniciativa vol promoure una economia plural, diversa i sòlida al districte de Ciutat Vella, que prioritzi les necessitats de les persones i que sigui compatible amb la vida sostenible i quotidiana del barri.\nEl programa 'Local local' té voluntat de seguir oferint espais a les iniciatives d'economia sostenible i té previst engegar una segona fase amb cinc locals més l'any 2019.\neconomia solidària, emprenedoria social, consum de proximitat, ciutat vella, barcelona, pisos buits, economia social, agricultura i alimentació\nLa campanya #PeixDeCustòdia torna a les peixateries per sensibilitzar sobre el consum responsable...


TAC12 TV - Altafulla atura un projecte urbanístic amb la intenció d'apostar pels habitatges de protecció oficial\nAltafulla frena el projecte urbanístic de Safranars, a l'entrada de la població des de Tarragona, per intentar ampliar la quantitat d'habitatges de protecció oficial. Les obres havien de començar aquest mes de setembre però el ple les ha aconseguit aturar a temps.\nEls terrenys situats al límit d'Altafulla, a la zona dels Safranars entre la zona comercial i el camí de Ferran havien de destinar-se a la construcció d'habitatges privats i també de protecció oficial. Les obres estaven a punt de començar però el ple d'Altafulla va aprovar aquest dilluns, en una sessió extraordinària, suspendre-les i aturar totes les tramitacions i llicències per intentar canviar amb la promotora l'enfocament de la construcció.\nLa suspensió té el suport de tots els grups municipals, encara que l'oposició ha reclamat participar de la taula de negociacions. L'equip de Govern ho ha rebutjat.\nAixò en un ple municipal tens per punts com la contractació d'un assessor per l'equip de Govern per fer front a la càrrega de feina que s'han trobat al consistori. I amb crítiques de l'oposició, perquè la mesura contradiu, diuen, la postura inicial de l'EINA sobre aquest tema.\nMés en aquesta secció: « Altafulla acull una prova pilot a Catalunya de colònies per infants saharauís Altafulla dóna el tret de sortida a la Festa Votiva del Quadre de Sant Antoni »


Si viatgeu pels països de la Unió Europea i teniu problemes a l’hora de comprar productes o contractar serveis, us podeu adreçar als centres europeus del consumidor\nNou informe sobre lesions a la Unió Europea\nEl 14 de març es va presentar la 4a edició de l'informe "Les lesions a la Unió Europea" (Injuries in the European Union), que mostra les xifres de la base de dades IDB (European Injury Data Base) sobre tipus d'accidents, lesions, conseqüències, factors de risc, entorns, etc. En els 12 països on actualment es recullen dades, el 73% dels accidents tenen lloc a la llar o en llocs de lleure i afecten especialment a poblacions vulnerables, com són els infants, les persones grans i les persones amb discapacitat.\nAquest informe s'ha elaborat en el marc del la iniciativa que 22 països van subscriure l'any 2010 per tal de disposa el 2015, d’una metodologia harmonitzada de recollida d’informació sobre accidents en els hospitals de tots els països europeus, amb la finalitat de prevenir els accidents i les lesions més severes i millorar la seguretat de la ciutadania. Es tracta del projecte europeu JAMIE (Joint Action on Monitoring Injuries in Europe), cofinançat per la Comissió Europea. Des de l'1 de març, el Servei de Salut de Navarra, en representació de l’estat espanyol, ha començat a recollir dades en els seus serveis d’urgències, a través de variables introduïdes en la història clínica informatitzada. Els tècnics de la comunitat foral han demanat la implicació d’altres governs i serveis d'urgència.\nEuropean Consumer Summit 2013 a Brussel·les\nAquesta Cimera de Consum Europea, que va tenir lloc els dies 18 i 19 de març a Brussel·les, va tractar sobre la millora de l'aplicació de la normativa europea de consum, un dels principals objectius de l'Agenda Europea del Consumidor, que la Comissió va adoptar el maig de 2012.\nRepresentants de les persones consumidores, dels governs (entre els que hi havia l'Agència Catalana del Consum), de les institucions europees, de les empreses, de les organitzacions no governamentals i del món acadèmic, van posar en comú les seves iniciatives i experiències de com actuen per tal de protegir i defensar els interessos dels consumidors.\nDurant els tallers es van tractar aquells aspectes que la Comissió Europea vol que siguin les línies de treball:\n- Augmentar l'aplicació de la normativa de consum (millorar el mercat interior).\n- Coordinar i treballar amb més rapidesa els casos que afectin col·lectius de consumidors.\n- Fer més eficient el treball de la xarxa CPC (xarxa comunitària d'autoritats públiques encarregades d'aplicar la legislació sobre consumidors als estats membres).\n- Aconseguir que els consumidors rebin informació transparent i fiable.\n- Sancionar a qui no compleixi amb la normativa.\nAvís als clients de Bankia amb participacions preferents\nL'Agència Catalana del Consum informa als clients de Bankia que tinguin participacions preferents i altres productes híbrids, que segueixin les indicacions de l'Instituto Nacional del Consumo que es poden consultar en el seu lloc web www.consumo-inc.gob.es. Recordem que Bankia engloba les antigues Caja de Ávila, Bancaja, La Caja de Canarias, Caixa Laietana, Caja Segovia, Caja Rioja i Caja Madrid.\nLa Comissió Europea demana idees per millorar l'accés dels consumidors a vies de recurs en els litigis transfronterers\nLa Comissió Europea va posar en marxa el 19 de març una consulta pública sobre la millora, la simplificació i la modernització de l'accés a la justícia de les persones consumidores i les empreses en relació als litigis transfronterers de petita quantia (els referents a imports menors de 2000€). Un cop acabat el termini de presentació de les contribucions (10 de juny de 2013), la Comissió les avaluarà i redactarà un informe sobre els cinc anys de funcionament d'aquest procés (en vigor des de l'1 de gener de 2009) que anirà acompanyat, si cal, d'una proposta de revisió del Reglament (CE) 861/2007, sobre el procés europeu de petita quantia.\nConsulta per conèixer l'opinió de la ciutadania europea sobre el tractament dels residus plàstics\nLa Comissió Europea ha obert una consulta ciutadana online per conèixer l'opinió dels europeus respecte del tractament dels residus plàstics. Per a aquesta consulta s'ha publicat un Llibre Verd que descriu l'estat de la qüestió i planteja possibles àmbits per a intervenir-hi a nivell europeu. El comissari de Medi Ambient, Janez Potocnik, va presentar aquest Llibre Verd acompanyat de l'actor britànic Jeremy Irons, autor d'un documental sobre el greu problema ambiental que representa l'acumulació d'aquests residus. El termini per participar en la consulta finalitza el 7 de juny de 2013.\nD'una banda, s'han retirat del mercat uns adaptadors elèctrics universals, de color blanc i negre, importats per Sini Exclusivas SL i amb codi de barres 8427496995306. El producte, que va envasat en una bossa de plàstic tancada amb grapes, podria provocar un xoc elèctric.\nD'una altra banda, s'ha detectat que les assecadores model DC7130 de la marca BEKO, fabricades entre maig i novembre de 2012, presenten un mal funcionament que podria provocar el sobreescalfament del condensador de motor i derivar en un risc potencial d'incendi. Per aquest motiu, l'empresa ofereix la substitució gratuïta del component defectuós en els models en que el número de sèrie comenci per 12 (per l'any) i les dues últimes xifres vagin del 05 a l'11 (de maig a novembre).\nVisita a la seu central de l'ACC de la Sra. Ivette Cardona Amaya, presidenta del Tribunal Sancionador de la Defensoría del Consumidor de la República d'El Salvador\nEl dimarts 26 de març, va visitar l'Agència Catalana del Consum la senyora Ivette Elena Cardona Amaya, presidenta del Tribunal Sancionador de la Defensoría del Consumidor de la República d'El Salvador, acompanyada del senyor Jaume Vernet i Llobet, Conseller Secretari del Consell de Garanties Estatutàries de la Generalitat de Catalunya.\nEl motiu de la trobada va ser conèixer el funcionament de l'Agència. Va mostrar un interès especial en els aspectes relacionats amb els procediments seguits per la inspecció de consum, el procediment sancionador i la resolució extrajudicial de conflictes. També va voler conèixer els canals d'informació i com es porta a terme l'educació de les persones consumidores.


Gramatiques de tardor\nLa tardor, temps de maduresa. Temps que, amb el pas inexorable de la vida, a tothom arriba. Una serena mirada reflexiva vers la joventut del temps passat allunyat en la memoria, que esdevé també present. Els records guardats, els records fugits, esborrats. La miseria d’un temps llunya, retingut en les interioritats de l’anima. La tardor estacional: temps de reflexió, de tendresa, de calma i d’esperança. L’amor enyorat que interroga el temps passat, el temps viscut. L’amor com a camí vers el temps que falta per viure, com a herencia…\nLa mort propera feta present a la tardor de la vida. La mort: d’una realitat viscuda inexorable al trencament de la construcció de la memoria. La construcció de la mort com a desconstrucció de la vida. El balanç de l’amor en el punt final. La mort que allibera. La mort compartida, social, veinal. El dolor de l’adéu. El dialeg entre la memoria i l’absencia. Els records planers, serens, herencies i tresors d’una vida humil. La memoria que no oblida temps difícils compartits. La memoria com a aigua de riu que dilueix, enterboleix i esborra el passat, la lluita per retenir-lo com a part essencial de la vida, del present. Les preguntes perennes per intentar entendre la vida i la mort. Les preguntes i els desitjos. Un món que fuig, que s’escapa de la vida, per entrar en el record, en l’absencia, en l’ignot. La mort imprevisible, inesperada. El trencament de camins sense comiat, sense adéus. Els morts que esdevenen nostres. L’herencia entre el dolor i l’esperança col·lectiva. El dubte davant del camí segat, l’esperança en la fortalesa, en el somni, en la continuitat del camí…\nJosep Santesmases i Ollé (Vila-rodona, 1951) ha publicat diversos llibres d’historia local i una setantena d’articles d’historia o assaig. És president de la Coordinadora de Centres d’Estudis de Parla Catalana, vicepresident de l’Institut Ramon Muntaner i codirector de Plecs d’Historia Local. És membre fundador del Centre d’Estudis del Gaia i codirector de la seva miscel·lania anual, La Resclosa. Ha escrit regularment a la premsa amb més de cinc-cents articles publicats, sobretot al setmanari El Pati de Valls, a l’edició del Camp de Tarragona d’El Punt, al Punt Avui i al suplement Cultura d’aquest diari. Des de la perspectiva literaria ha publicat el següents llibres: Riu Avall. Recull d’articles (1986-2002) (2002); Santes Creus i les terres del Gaia. Proses pintades (2006) (amb il·lustracions de Joan Cunillera); Viatge literari per la vall del Gaia. Les terres altes (2008); El món des de l’agut (2011); Quarts i hores I. Societat i política (2012).


Min Bahadur Sherchan - Filmografia - MNTNFILM\nEverest - 60th Anniversary\nSteve Chao (2013)\nLa conquesta de l'Everest és sens dubte una de les majors gestes de l'home. El 1953, Sir Edmund Hillary i el sherpa Tenzing Norgay, van fer història en ser els el primers homes en escalar la muntanya més alta del món. Seixanta anys més tard, en l'aniversari de l'ascensió, el presentador de '101 East' d'Al Jazeera, Steve Chao, segueix els passos de Sir Edmund Hillary fins al campament base de l'Everest, a 5.350 metres. Durant aquest viatge, descobreix com els operadors locals i estrangers treuen profit del desig d'aquells que volen escalar la muntanya més alta del món.\nQatar / 26 min\nReinhold Messner - nascut el 17 de setembre de 1944 a Bolzano, Tirol del Sud. Als 5 anys va pujar al Sass Rigais al seu poble natal Villnöss.En la seva joventut, va pujar les grans muralles dels Dolomites i els Alps Occidentals. Als 26 els primers vuit milers de persones: Nanga Parbat.El seu germà mor en el procés. 12 anys més tard, l'últim dels 14 vuit milers. És el primer a triomfar. Sempre sense oxigen embotellat. Fins i tot amb sola. Creu de frontera, autor, conferenciant, polític i director de museus.Ningú ha deixat la seva empremta en l'alpinisme modern.


Requejo: "Cal no confondre prioritats, estratègies i lideratges entre independentisme i independència - Lloret de Mar | Lloret de Mar\nPortada » Media, Opinión » Requejo: “Cal no confondre prioritats, estratègies i lideratges entre independentisme i independència\nRequejo: “Cal no confondre prioritats, estratègies i lideratges entre independentisme i independència\nFerran Requejo. Catedràtic de Ciència Política de la UPF\n“A diferència […] d’Escòcia, el Quebec o Flandes, Catalunya encara aquest procés sabent de l’hostilitat del marc constitucional i de la cultura política espanyola”.\nFerran Requejo, ha sentenciat a un article, que la política catalana està “entrant en una dinàmica nova que fins ara era minoritària en la història del catalanisme” degut en bona part a “l’experiència negativa dels darrers anys (reforma estatutària i del sistema de finançament)”, que ha fet que “bona part de la població vagi arribant a la conclusió de que el futur del país passa per la desvinculació d’un estat en el que va ser inclòs coactivament ara farà tres segles”.\nRequejo ha argumentat que es poden distingir “dues etapes en el procés del país vers la seva emancipació política, la fase de l’ independentisme i la fase de la independència”: “1) Independentisme. És la fase actual. L’objectiu bàsic és el d’assolir una majoria sòlida interna favorable a la independència. Raons no en falten. De fet, en sobren”.\nSobre aquesta primera etapa, l’autor de l’article Les dues fases de la independència ha continuat assegurant que tres de les principals característiques d’una Catalunya independent serien “a) seria econòmicament més rica, amb nivells de benestar semblants al dels països nòrdics o Canadà; b) constituiria un dels estats democràtics més avançats, afavoridor de la solidaritat internacional i dels drets de les minories; c) seria una societat oberta al món i amb personalitat reconeguda”.\nUn cop la societat civil ha mostrat la seva fortalesa i el lideratge, les estratègies de la segona fase correspondran a les institucions\nSobre el teixit independentista a la Catalunya actual, Ferran Requejo ha explicat que la societat civil catalana independentista està “conformada per tres elements. D’una banda, l’Assemblea Nacional de Catalunya (ANC). Es tracta d’una organització de base individual i de caràcter transversal, sense vinculació a cap partit i amb vocació de ser present a tot el territori a través d’organitzacions locals i sectorials. D’altra banda, l’Associació de Municipis per la Independència, que agrupa aquells ajuntaments que així ho decideixin en els seus plens […]. Finalment, el tercer element el conforma tot un conjunt d’entitats de diferent tipus –empresarials, culturals, professionals, esportives, etc”.\nPel que fa a la segona fase del procés del país vers la seva emancipació política, aquesta és la independència: “Aquesta és una fase més complexa que l’anterior, i en la que intervenen més actors. Cobreix dos aspectes decisius, l’àmbit institucional i l’àmbit internacional. Un cop la societat civil ha mostrat la seva fortalesa, el lideratge i les estratègies de la segona fase correspondran a les institucions del país, […] no cal que hi hagi un sol partit independentista, com a vegades es diu, sinó el màxim nombre d’independentistes en tots els partits”.\nFerran Requejo ha explicat que en aquests processos, “un primer indicador que els observadors internacionals comproven és el nombre de diputats independentistes que hi ha en un Parlament”. “Això no depèn ─ha continuat─ de com es manifestin els diputats individualment, sinó de quants pertanyen a partits que inclouen en els seus programes la independència, encara que sigui sense presses. Òbviament, això ho dic de cara als propers congressos de Convergència i d’Unió. CiU que ja no es podrà presentar en les eleccions del 2014 amb la idea del pacte fiscal”.\nÉs absolutament necessari, amb tot, que en aquesta etapa es compti, segons assegura Requejo, amb “un lideratge institucional clar, personalitzat i identificable des de Nova York o Pekín”. “Paral·lelament ─ha continuat explicant─, s’han d’obrir estratègies d’obtenció d’aliances amb altres organitzacions i institucions internacionals (Consell d’Europa, OSCE, NNUU, UE, etc). En el seu moment es requeriran observadors i mediadors estrangers, especialment quan l’estat tingui molt més explícitament a l’agenda el tema de la independència de Catalunya i reaccioni amb tots els seus medis polítics, jurídics, mediàtics i internacionals per impedir-la”. Finalment, l’expert de ciència política ha subratllat la necessitat, en tot aquest procés de “no confondre les prioritats, les estratègies i els lideratges d’aquestes dues etapes -malgrat els solapaments que puguin donar-se, molt primitiva en termes de pluralisme”.


Asaja Alacant denuncia la “dramàtica” situació del sector ramader - À Punt\nAsaja Alacant denuncia la “dramàtica” situació del sector ramader\nL’organització agrària assegura que la crisi de la Covid-19 pot portar a la ruïna la ramaderia.\nRamat d'ovelles en una imatge d'arxiu / À Punt NTC\n04 d'abril 2020 - 19:31\nL’organització agrària Asaja-Alacant ha alertat aquest dissabte de la “dramàtica situació” que travessa el sector ramader a les comarques del sud com a conseqüència de les mesures adoptades per a frenar l’avanç del coronavirus i que “pot acabar portant els ramaders a la ruïna”.\nSegons Asaja, com que el sector ha sigut catalogat com a activitat essencial, ramaders i ramaderes han de continuar amb l’activitat diària i no tenen accés a cap tipus d’ajuda.\nEntre els problemes que pateix el sector, Asaja destaca en primer lloc la dificultat per a donar eixida als animals cap als escorxadors, ja que, asseguren des del sindicat, s’han tancat alguns mercats que absorbien la producció de les explotacions.\nA això s’ha de sumar la caiguda en el consum de carn en les llars i la paralització de l’activitat hotelera i de restauració, principals clients del sector càrnic.\nAsaja-Alacant denuncia també pràctiques abusives per part dels compradors “que aprofiten la difícil conjuntura per a abaixar encara més els preus en origen de la llet i la carn” i demana a l’administració que “done suport als ramaders i no els deixe caure”.


Més de 200 catalans van donar 67,5 milions d'euros a entitats solidàries en els seus testaments el 2018 La República\nMés de 200 catalans van donar 67,5 milions d’euros a entitats solidàries en els seus testaments el 2018\nACN Barcelona.-L’any 2018 un total de 206 catalans van donar 67,5 milions d’euros a entitats solidàries en els seus testaments, cosa que suposa el 18% dels llegats de tot l’estat […]\nACN Barcelona.-L’any 2018 un total de 206 catalans van donar 67,5 milions d’euros a entitats solidàries en els seus testaments, cosa que suposa el 18% dels llegats de tot l’estat i el 28% de l’import recollit a tot Espanya. Entre els beneficiaris, les ordes religioses van rebre el 57% dels llegats i el 69% de l’import, davant del 43% dels llegats i el 31% de l’import per a les ONG o les fundacions.\nCoincidint amb el Dia Internacional del Llegat Solidari, Joan Carles Ollé, degà del Col∙legi de Notaris de Catalunya, “un llegat solidari cal fer‐lo explícit en el moment de fer testament i és una manera de donar continuïtat a accions solidàries fetes en el decurs de la vida”. El llegat pot incloure bens molt diversos com, per exemple, un immoble, un import en diners o un percentatge del patrimoni. L’únic límit és que “no pot perjudicar, en cap cas, la llegítima dels hereus forçosos que, a Catalunya, regida pel Dret Civil català, és una quarta part del valor dels bens a repartir entre tots els fills, en cas d’haver‐n’hi”. Ollé també recorda que “les entitats sense ànim de lucre no estan subjectes a l’Impost de Successions i Donacions”. A més, recorda que “el testament, amb un cost d’aproximadament 50 euros, és l’únic document que assegura que els bens propis es transmetran a aquelles persones o entitats que es decideixi”.Històricament, des de l’Edat Mitjana i fins ben entrat el segle XIX, a molts testaments hi havia llegats amb finalitats benèfiques, destinats principalment a l’assistència dels més desvalguts. A Barcelona, per exemple, és gràcies a aquests llegats als segles XII i XIII que es crea la Pia Almoina i sis hospitals més. A finals del segle XIX un llegat del banquer Pau Gil destinà la meitat de la seva fortuna a la construcció de l’Hospital de la Santa Creu i Sant Pau modernista.


Un dia després, aprofitant la seva visita el dijous 6 de juny pel matí a l'IES Pedreguer, el Casal va convidar a Ferran Suay on va impartir per la vesprada la xerrada "I si parlem en valencià?".\nFerran, entre altres càrrecs, és membre de la Junta d'ACPV a més de president d'Elen i Tallers per la Llengua.\nUn anàlisi de l'insuficient ús actual del valencià i l'evident i important treball que queda per fer, tant per institucions públiques com per nosaltres mateixos, per a regular, normalitzar, tolerar i respectar l'ús del valencià, tant en el País Valencià com fora del nostre territori.\nEls orígens del còmic valencià acomiaden aquesta setmana d'actes amb la presentació del llibre "Historietes Valencianes del segle XIX, els pioners del tebeo" de Jordi Giner Monfort. Un repàs a les figures valencianes que van establir les bases del que avui anomenem còmics o tebeos. Jordi Giner és doctor i professor en Sociologia, a més d'un amant del món del còmic i la il·lustració. Aquesta passió i molt d'estudi han estat el motor per a la creació d'aquest llibre publicat per Edicions Institució Alfons el Magnànim i presentat en el Casal el passat divendres 7 de juny.\nHistorietes valencianes es un llibre sobre els pioners del tebeo valencià.


Bock-Damm, la Negra Munic - Disnova\nBock-Damm, la Negra Munic\nEl nom d’aquesta cervesa ve d’una derivació de “Beck”, (simplificació de Einbeck, ciutat on va néixer) a Bock, en alemany, que significa “Boc”, l’animal que dóna imatge a la nostra cervesa negra.\nL’origen d’aquesta cervesa es remunta al segle XIV a Einbeck, Baixa Saxònia, encara que la Guerra dels 30 anys (1618-1648) va provocar la seva desaparició.\nEl temor que la contesa la enterrés en l’oblit va portar al duc de Baviera, Maximilià I, a encarregar al Mestre Cerveser de Einbeck, Elias Pilcher, que rescatés i traspassés els secrets de la seva elaboració a Munic, on va muntar la seva pròpia cerveseria. Així, Munic es va consagrar com la ciutat impulsora de la Bock-Damm.\nAixí va ser com la cervesa negra va passar a ser anomenada “La Negra Munic”.\nMacabeu Gran Reserva Brut Nature, vinositat i caràcter 21/11/2019\nCampanya de Nadal 2019 20/11/2019


Riders de Gorillas: “Som com els miners del segle XIX” - directa.cat\nLa start-up berlinesa de repartiment no només està fent història pel seu ràpid creixement, sinó també per generar una forta conflictivitat laboral\nVaga dels riders de Gorillas a Berlín / Gorillas Workers Collective\nAndreu Jerez andreujerez Berlín\n“Nosaltres estàvem del tot segurs d’una cosa: si ets capaç d’anar a la Lluna, no hauries d’haver d’anar al supermercat. Tens la tecnologia per anar a l’espai i encara has d’anar a fer la compra? Això no té cap lògica. Aquesta era la nostra convicció i l’origen de Gorillas”.\nL’emprenedor i empresari d’origen turc Kagan Sümer repeteix aquesta idea en les seues intervencions en conferències per a creadores d’empreses emergents. Amb to despreocupat, roba informal, un discurs amb un punt d’idealisme sempre en un anglés farcit d’interjeccions juvenils i amb un sempitern somriure a la cara, el cofundador i president executiu de Gorillas intenta així convéncer el públic que la seua empresa, fundada a Berlín en maig de l’any 2020, cobreix unes necessitats creixents al nostre món marcat per la vida digital i la pandèmia.\nEl model de negoci de Gorillas és relativament senzill: l’aplicació, per descarregar en smartphone i utilitzable també en versió web, ofereix lliurar en deu minuts –o menys– una compra que habitualment la clientela faria personalment al supermercat o el comerç de proximitat del seu barri. El preu del servei és de menys de dos euros. Des del mes de març, aquesta jove companyia, que ha desembarcat fa poc a l’Estat espanyol, té una valoració superior als mil milions de dòlars americans, el que la converteix en un “unicorn”, com es coneixen en l’argot d’aquesta classe d’emprenedors les empreses que creixen molt de pressa.\nDes del mes de març, aquesta jove companyia, té una valoració superior als mil milions de dòlars americans\nEn l’equació de Gorillas falta, però, un factor fonamental: la força de treball que s’encarrega de portar la compra a qui utilitza l’aplicació. En el cas de Gorillas, com en la resta d’empreses de repartiment de compres digitals com Uber Eats, Wolt o Foodpanda, són treballadors i treballadores que es desplacen en bicicleta ja ploga, neve o creme el sol. Se les coneix com a riders, i és amb qui es comença a complicar l’aparent història d’èxit de Gorillas.\n“Vaig començar a treballar per a Gorillas el gener del 2021. Jo abans tenia un negoci a Berlín, una mescaleria anomenada Tentación, però la crisi de la COVID-19 ens la va destrossar i les ajudes promeses pel govern alemany encara no han arribat”, explica Fernando Bolaños en un bar del districte berlinés de Friedrichshain, a pocs metres d’on ell tenia el seu petit negoci. Aquest mexicà de 35 anys considera que acabar treballant per a l’empresa fundada per Kagan Sümer va ser “una mera coincidència”.\nLa història de Bolaños és, en realitat, la de la majoria de persones que treballen com a repartidores de Gorillas: persones migrades extracomunitàries que parlen poc o res d’alemany, que desconeixen els drets i responsabilitats establerts pel dret laboral del país d’acollida i que necessiten amb urgència diners per cobrir les necessitats més bàsiques. En el brutalment competitiu entorn de l’àmbit digital, els riders són l’última baula de la cadena del negoci, i també la part més vulnerable als abusos i les condicions laborals precàries i indignes.\nEn l’equació de Gorillas falta un factor fonamental: la força de treball que s’encarrega de portar les compres\nBolaños encara recorda el vídeo corporatiu que li van posar el dia de la prova d’accés: “Apareixia un rider pels carrers de Berlín dient que era molt feliç amb la seua bicicleta i que havia de portar una comanda perquè això feia felices les persones. Capitalisme creant necessitats, al capdavall”, conta l’extreballador de Gorillas. El van fer fora el mes d’octubre, oficialment, per “situacions extraordinàries”, una expressió que ell creu que serveix d’eufemisme per a eludir la veritable raó del seu acomiadament: l’autoorganització sindical.\nGorillas no només ha fet història per ser la start-up alemanya que més ràpid ha crescut en valor de mercat, sinó també per haver generat en pocs mesos de vida una alta conflictivitat laboral amb les seues assalariades. El malestar va esclatar entre la plantilla en febrer de l’any passat: un dia de fred típic de l’hivern berlinés, un grup de repartidores van denunciar que l’empresa no els facilitava l’equipament adequat per poder lliurar les comandes en deu minuts pels carrers glaçats de la capital alemanya.\nSense roba contra el fred, la neu i la pluja, amb bicicletes elèctriques defectuoses les bateries de les quals no funcionaven, motxilles sobrecarregades i salaris endarrerits o que, fins i tot, no arribaven. Així van començar moltes a treballar per a Gorillas. “El meu primer torn va ser a l’hivern. Un torn de vuit hores de nit, amb una bicicleta que tenia el seient massa baix i no es podia modificar. La bicicleta era elèctrica, però no tenia bateria. Estava plovent i no hi havia impermeables”, explica Bolaños encara amb certa incredulitat. L’extreballador també recorda accidents amb les bicicletes de Gorillas amb lesions de gravetat a la zona genital a causa d’un manteniment insuficient per part de l’empresa.\nMalgrat els acomiadaments, l’empresa compta amb un batalló de riders: 2.000 a Berlín i 11.000\nAquest cúmul de condicions precàries va desembocar en la creació de Gorillas Workers Collective (GWC), un col·lectiu fundat amb el suport del sindicat anarcosindicalista alemany FAU i amb el que les treballadores van començar a autoorganitzar-se. Amb un activisme molt potent i efectiu mitjançant les xarxes socials –sobretot a Twitter– i el servei de missatgeria Telegram, el GWC va aconseguir atraure de seguida l’atenció de la ciutadania, els mitjans de comunicació i els sindicats majoritaris.\nUn dels vídeos que més impacte va tindre mostrava el CEO de Gorillas, Kagan Sümer, amb cara de circumstàncies i envoltat per repartidores que l’escridassaven: “Where is the money?” (“On són els diners?”). Una xifra il·lustra l’èxit de l’activisme digital del GWC: mentre el perfil de Gorillas a Twitter no arriba ni a les 5.000 seguidores, el del GWC ja frega les 15.000. I pujant.\nSalari mínim (insuficient)\nEl cas de Gorillas ens recorda, però, que l’activisme té preu: el mes d’octubre, enmig dels intents del GWC d’establir un comité d’empresa per crear un marc de negociació col·lectiva, desenes de repartidores van ser acomiadades sense avís previ. 350, segons Ver.di, el sindicat majoritari del sector serveis a Alemanya. Fernando Bolaños va ser un dels riders represaliats. L’empresa compta, però, amb un batalló de repartidores: 2.000 a Berlín i uns 11.000 a tota a Alemanya. El negoci pot continuar.\nLa direcció de Gorillas es defensa argumentant que les seus treballadores compten amb contractes laborals –és a dir, no són falses autònomes– i reben 10,50 euros l’hora, per sobre de l’actual salari mínim interprofessional a Alemanya –9,82 euros l’hora. Sent cert això, no ho és menys que fa temps que el salari mínim a Alemanya és insuficient per viure amb dignitat o mantenir una família a ciutats com Berlín, Munic, Hamburg o Colònia.\nLa legislació laboral alemanya prohibeix les vagues organitzades per les treballadores sense el suport d’un sindicat reconegut\nAmb un preu dels lloguers pels núvols i una inflació que sobrepassa àmpliament l’augment del salari mínim promés pel nou govern socio-eco-liberal alemany, la revolta de les treballadores de Gorillas demostra quina és la situació predominant en el sector serveis d’Alemanya, el més precari d’un país amb un mercat laboral dividit en vells sectors assalariats ultraprotegits i sectors poc sindicalitzats i creixentment explotats, sobretot en l’anomenada economia digital i “col·laborativa” en la qual sorgeixen empreses com Gorillas.\nLa legislació laboral alemanya prohibeix explícitament les anomenades “vagues salvatges”; és a dir, vagues organitzades per les treballadores sense el suport d’un sindicat reconegut com a tal pel poder judicial. Fins i tot sindicats com Ver.di, interessats per la situació de persones com Fernando Bolaños arran de l’activisme d’assalariades fins fa poc invisibles, rebutgen les “vagues salvatges” llançades per uns riders desesperats. Bolaños ho resumeix així: “Som com els miners del segle XIX. Ens acomiaden per demanar millors condicions laborals”.\nBerlín Gorillas Repartiment a Domicili Riders\n« Calma tensa a Jordània, el país dels refugiats\nVulneració de drets i inacció internacional al Sàhara Occidental »


3HDV: surt el sol i ve la son\nEns ha sortit el sol abans d'arribar a Montblanc, i aqui ja feia estona que rodavem per carreteres planes i rectes. La plana de lleida ha sigut l'etapa mes dura al ser de matinada i monotona, pero hem gaudit d'aquesta catalunya desconeguda per nosaltres, acostumats a moure'ns per Barcelona i Girona. Anem per feina que escrivim des dun mobil: estem a tarragona,foto a la muralla i el sol de cara direccio vilafranca. Una abrasada\nbeateta 17 de juliol de 2010, a les 2:09\nBon dia i bona hora!!! Vinga va, que us queda poquet, ja porteu més de la meitat!!!\nSi teniu el Raimon per aquí, feu-li unes bones estirades d'orelles. Per molts anys i per moltes voltes a Catalunya!!!\nNatxo 17 de juliol de 2010, a les 2:25\nEsteu com unes putes cabres!! Però aquestes son les experiències que MAI oblidaràs a la vida!!\nGaaaaaaaaaaaaas Sant Eulàlia!!\nUnknown 17 de juliol de 2010, a les 2:44\nDesde aqui a la botiga llegint les croniques de la volta a Catalunya en variant i pensant amb lo de puta mare que us ho deveu esar passant. Quina enveja que em feu, ja m'agradaria poder estar aqui amb vosaltres! Gas a la derbi!!\nrecreART 17 de juliol de 2010, a les 2:55\nVinga vaa! Q ja ho teniu això!!


Presentació de la Sikaru en Societat – Badalona Capaç\nHome/Uncategorized @ca/Presentació de la Sikaru en Societat\nÈxit rotund de la nostra cervesa feta a Badalona i solidària.\nDimecres 23 de setembre vam presentar la cervesa artesanal Sikaru, amb segell badaloní i social. Ja podeu gaudir dels 2mil litres de cervessa fe-ta a Ca l’Areny, etiquetada i distribuïda per Cointegra.\nPodreu escollir entre tres tipus de Sikaru: La Girsu, una porter negre, de cos mig, amb wisky i regalèssia; la Larak, rossa estil pale ale, amb notes cítriques i florals; i la Uruk una india pale ale, amb llúpols, pels més cervesés.\nLa presentació va tenir lloc al BIERCAB de Barcelona (Muntaner 55), un local modern i acollidor; els cambrers amables, àgils i discrets van ajudar a fer un esdeveniment amb molt caliu, No hi va faltar ningú, organitzadors, familiars, col·laboradors i amics. Els brindis també van ser protagonistes per celebrar tants esforços, dubtes, patiments i triomf final. Gràcies per ser-hi!.\nUna vegada més sabem que podem comptar amb vosaltres i que fareu vostre el claim: Jo sóc capaç…d’impulsar aquest projecte!! Gràcies de nou per recolzar-nos! També hem imprès i posat a la venda una samarreta amb el disseny de la Sikaru.


Timbal de verdures amb formatge de cabra » Bojos per la cuina\nRaors amb salsa de la padrina »\nEncara hi ha carabassons i albergínies i volem aprofitar-los. Aquesta vegada, en un plat vegetarià que no té gaire complicació. Es tracta de torrar la verdura, amuntegar-la i posar-hi damunt un tros de formatge de cabra. Forn per gratinar-lo i ja està.\nEs pot preparar amb unes hores d’antelació i donar-li el cop de forn mentre param taula. Trobam que, a més de bo, és vistós. Què me’n direu?\n4 rodanxes de formatge de cabra d’un dit de gruix per persona\nNetejau les albergínies i els carabassons i tallau-los en rodanxes primetes. Salau-les i posau-les a degotar dins un colador gros.\nNetejau els pebres, untau-los d’oli i coeu-los al forn. En ser cuits, posau-los dins un recipient tancat. El vapor que es desprèn us facilitarà la tasca de pelar-los.\nPelau les cebes i tallau-les en rodanxes fines. Posau una planxa (llisa) al foc. En ser calenta, posau-hi un raig d’oli i col·locau-hi les tallades de ceba. Coeu-les a poc foc fins que es reblaneixin i agafin un poc de color.\nTorrau ara les tallades d’albergínia i les de carabassó (afegiu un raig d’oli sempre que sigui necessari, perquè no s’aferrin).\nPelau els pebres i feis-ne trossos grossos.\nPer muntar els timbals, agafau una llauna de forn, folrau-la amb paper sulfuritzat. Col·locau-hi els motlles (els motlles que hem fet servir són cilíndrics; no tenen base). Formau capes alternant les verdures i col·locau damunt cada muntet de verdura una rodanxa de formatge de cabra.\nAjudant-vos d’una espàtula o similar passada per davall els motlles, transportau-los d’un en un dins cada plat individual i després, amb molta cura perquè no es desmunti el timbal, llevau el motlle.\n4/10/2011 | Categoria: Receptes, Vegetarianes | 3 comentaris - Deixa el teu!


Unitat d’entrenament de la ment – Associació de Familiars de Malalts d'Alzheimer i altres demències del Bages, Berguedà, Moianès i Solsonès -AFABBS –\nLa “Unitat d’entrenament de la ment” és un projecte d’entrenament cognitiu adreçat a aquelles persones de qualsevol edat, sense diagnòstic de demència, que volen millorar i potenciar el seu rendiment. A través de diverses tècniques, es dóna al participant la possibilitat de millorar les diferents funcions mentals i alhora, introduir a les persones en la millora i el manteniment dels hàbits d’una bona salut cognitiva. Les sessions d’aquest programa s’apliquen en format grupal i tenen un durada de 1’30 minuts, un cop per setmana.\nEls tallers que formen part del projecte “L’entrenament de la ment” es duen a terme per professionals qualificats i formats en l’àmbit neurocognitiu de les demències i les malalties neurodegeneratives, en concret, una de les psicòlogues de l’equip de l’AFABBMS. Aquesta persona és la professional encarregada de planificar, coordinar i executar les activitats plantejades que es desenvolupen en els diferents grups de treball.\nLes funcions cognitives que s’hi treballen s’entrenen a través de diferents metodologies. Utilitzem formats tradicionals escrits i orals, fomentant la participació activa dels membres del grup i hem incorporat l’ús de les tecnologies de la informació i la comunicació (TIC), atès que les darreres investigacions sobre el seu ús en el camp de l’estimulació neurocognitiva han demostrat que són un component important a tenir en compte en aquest sector.